Chin Ramkulh Sianghleirun Fimthiam Zalonnak – THE CHINLAND POST\nCatialtu Za Peng Lian/CI\nBy Za Peng Lian, Research Fellow, Chinbridge Institute (Academy Teacher at Victoria Academy)| January 23, 2020| The Chinland Post|\nFimthiam Zalonnak Sullam\nFimthiam zalonnak cu sianghleiruun pakhatkhat ah cachimh rian a tuanmi, hlathlainak (research) lei riantuanak bu pakhatkhat ah hlathlaitu (researcher) a simi le sianghleiruun kai lio sianghngakchia hna nih an ngeih hrimhrim dingmi zalonnak a si. Cu lawng hmanh siloin, fimthiam zalonnak kan timi cu cachimtu, hlathlaitu le sianghngakchia hna zalonnak lawng siloin, fimthiamnak ah hram a sihmi rian (academic career) a tuanmi kip nih an ngeihmi zalonnak a si. Cucaah, fimthiam zalonnak cu cachimh zalonnak, hlathlai zalonnak le cacawn zalonnak lawng siloin, zeibantuk rian a tuanmi an si zongah, fimthiamcawnnak tahfung zatawk a ngei i cu fimthiamcawnnak ah hramfek a bunhmi rian a tuanmi kip nih an ngeihmi zalonnak a si.\nFimthiam zalonnak cu vawlei cung ramkip um mivialte nih kan ngeih dihmi nuhrin covo (human rights) pakhat zong a si. Nuhrin covo a si caah fimthiam zalonnak cu fimthiam cawnnak/awnnak a ngeimi kip nih kan ngeih dihmi zalonnak a si. Fimthiam zalonnak ah zeibantuk zalonnak hna dah an i tel kan ti a si ahcun, cachimh khawhnak zalonnak, hlathlainak (research) tuah khawhnak zalonnak, thawnghal thawnglak (inquiry) khawhnak zalonnak, cabia asiloah cauk tial le chuah khawhnak zalonnak, fimcawnnak sianginn le cu sianginn he aa pehtlaimi cunglei nawlngeitu mibu (institution) chambau tlamtlin lonak kawl le hmuh le chimphuan khawhnak (criticise) zalonnak hna an i tel (M-J Johnstone 2012: 4). Fimthiam zalonnak nih cun a um ciami fimthiam hngalhnak le thilti tuahserning kha zalong tein biahalnak tuah khawhnak, zalong tein hlathlainak tuah khawhnak, zalong tein zuamcawh hneksak khawhnak, zalong tein hmuhning ruahnak chimphuan langhter khawhnak hna kha a runvenmi le tha a pekmi a si.\nKan ram chung cachimtu, hlathlaitu, cacawng lio sianghngakchia, le fimthiamnak ah hram a sihmi rian (academic career) pakhatkhat a tuanmi hna nih cunglei nawlngeitu mibu zeimaw hnahnawh phihkham tlaihkhih thihpheihnak zeihmanh um lo tein, zalong tein khul khuaruah tuaktan khawhnak (freedom of thought), zalong tein an hmuhning le an ruahning chimphuan langhter khawhnak (freedom of speech) le zatlang-ramkhel lei kongkau ceihhmai cawlcanghnak (socio-political engagement and activities) ah zalong tein chimrel iteltum khawhnak (public engagement and participation) an ngeih a si ahcun kan ram ah fimthiamnak zalonnak a um ko ti khawh a si (Cheryl Hudson 2016: 19).\nChin Ramkulh Chung Sianghleirun Fimcawn Zalonnak\nChin ramkulh chungah sianghleirun fimcawn zalonnak zeitluk tiang dah a um ti cu Myanmar ram chungah fimthiam zalonnak zeitluk tiang dah a um timi cungah aa hngat. A tawinak in kan chim ahcun, 1962 kum ralkap ramkhel uknak thalo nih faktuk in a rak hrawhmi fimcawn zalonnak cu nihin tiang tlamtling in remh le sersiam khawh a si rih lo. 1962 kum U Ne Win chan in nihin NLD cozah chan tiang zatlang-ramkhel lei kongkau ceihhmai cawlcanghnak ah aa teltummi sianghleiruun cachimtu le sianghngakchia thong tampi nih tlaih le khih ton lengmang rih a si. Hrem le thah tiang a tuarmi sianghleirun cachimtu le sianghngakchia kan ram ah an tlawm ti lo (Censorship News No. 18, 1992). Ralkap ramkhel uknak le cozah nawlngeihnak zuamcawh hneksak (challenge) le a that lonak mawhchiat ‘soisel’ (criticize) cu sualnak (crime) ngan tuk ah ruah a si rih. 2019 kum thawk in June thla tiangah, zalong tein hmuhning ruahning chimphuan langhter khawhnak dawnkhan-phitkhamtu upadi nan buar ruangah tiin minung 250 leng tlaihkhih thongthlak asiloah tangka liamter an tong tiah theih a si (Sit Htet Aung 2020: Myanmar Times). Nihin kan ram sianghleirun fimcawnnak a thancho tuk cang ding tluk in a thancho khawh rih lonak a ruang hi sianghleirun hna nih mah tein khuakhan lairel le i ukhruai khawhnak zalonnak (autonomy) a um khawh rih lo ruangah a si (Ei Shwe Phyu 2018: The Myanmar Times). 2015 kum ah remh le fehter a simi National Education Law nih sianghleirun zalonnak (autonomy) zeimawzat cu a onh ko nain, cu fimcawnnak phunghram zong cu cachimtu le sianghnakchia bu tampi nih duhlonak langhter le mawhchiat a si thiamthiam. Cachimtu le sianghngakchia bu hna nih duhlonak an langhternak a ruang cu, National Education Law ningin kum caan saupi sianghleirun fimcawnnak an hruaining boruak kan zoh tikah, cunglei in nawlpek ukhruainak (Centralization) a tam ngaingai rih ruangah a si (Ei Shwe Phyu 2018: The Myanmar Times). Cunglei in nawlpek ukhruainak (Centralization) a ngantuk tikah, kan ram sianghleirun hna nih an cawnmi ca (subject) pawl anmah tein i thim khawhnak (zuh le chap khawhnak) nawl an ngei lo; cachimtu thar asiloah riantuantu thar rian khinhnak kong zongah sianghleirun hna nih anmah tein khuakhan lairel biachah khawhnak zalonnak tling an ngei dih lo.\nSianghngakchia nih an cawn duhbikmi fimthiamnak le an kai duhbiknak sianghleirun kha zalong tein asiloah anmah tein i thim khawhnak nawl an ngei lo. Kan cawn khawhmi fimthiamnak le kan kai khawhmi sianghleirun cu tanghra kan awnnak mark a niam le a san nih lai a rel dih. Cucaah, atu lio kan ram ah hin tanghra awng paoh nih fimthiam zalonnak tling kan ngei lo, kan duhmi fimthiamnak cawn khawhnak zalonnak le kan duhmi sianghleiruun kai khawhnak zalonnak kan ngei lo (Ei Shwe Phyu 2018: The Myanmar Times). Cu lawng hmanh siloin, sianghleirun sianghngakchia hna nih sianghleirun vuang chungah zapi tonpumh biaruah ceihhmainak (public speaking on campus) tuah khawhnak zalonnak, a bikin a lenglei mi biachimtu/cawnpiaktu pakhatkhat sawm in ramkhel he aa pehtlaimi kongkau chimphuan biaruah ceihhmainak (political lectures, discussions and panels) tuah khawhnak zalonnak an ngei lo. Sianghngakchia bu nih sianghleirun vuang chungah tonpumh biachim biaruahnak program tuah an duh tikah, an i ceihhmai dingmi tlangtar/konglam, biachimtu dingin an sawmmi min le konglam, le tonpumh biachimnak hmun ah i teltum dingin an sawm an auhmi hna milu zat tibantuk vialte kha tling te le fiang tein sianghleirun uktu le haotu hna sinah nawl le hal hmasa hrimhrim a herh. Cucu Ministry of Education hruainak tangah a ummi Department of Higher Education nih 2018 kum May 21 thawk in biahrennnak a tuahmi zulhphung pakhat a si (Radia Free Asia, 30 May 2018). Cu nih a langhtermi cu, sianghngakchia hna nih sianghleirun vuang chungah anmah duhmi tlangtar i thim in biachim biaruah ceihhmainak tuah khawhnak zalonnak an ngei lo ti hi a si. Hibantuk thil sining tete nih fiang ngai in a langhter bantukin, kan ram sianghleiruun vialte hna hi cozah ukhruai khuakhan lairel nawlpeknak tangah a ummi lawngte an si dih rih ruangah hin nihin kan ram sianghleirun pawl ah fimthiam zalonnak asiloah fimcawn zalonnak a um khawh rih lonak hi a si. Kan ram sianghleirun hna cung i kan cozah (a bikin, Department of Higher Education) nih cunglei in nawlpek ukhruai lairelnak (Centralization) a thumh a zorter khawh deuh i sianghleirun hna nih anmah tein khuakhan lairel i ukhruai khawhnak zalonnak (autonomy) an ngeih khawh hnu lawnglawng ah kan ram chungah fimthiam zalonnak asiloah fimcawn zalonnak tlamtling cu a um kho te lai.\nCensorship News No. 18 (1992). “”Our Heads are Bloody but Unbowed”: Suppression of Educational Freedoms in Burma.” Retrieved from https://www.refworld.org/pdfid/4754182d0.pdf (accessed 4 January 2020).\nEi Shwe Phyu. “Myanmar Universities still not autonomous: academics.” The Myanmar Times, 2 February 2018. Retrieved from https://www.mmtimes.com/news/myanmar-universities-still-not-autonomous-academics.html (accessed 8 January 2020).\nHudson, Cheryle (2016). “A Century of Academic Freedom.” In Why Academic Freedom Matters: A Response to Current Challenges. Edited by Cheryl Hudson and Joanna Williams. London: Civitas.\nJohnstone, M-J. “Academic Freedom and the Obligation to Ensure Morally Responsible Scholarship in Nursing.” In Nursing Inquiry (19): 107–115. Sit Htet Aung (2020). “Freedom of Speech Remains Elusive under NLD Regime.” Myanmar Times. Available at https://www.mmtimes.com/news/freedom-speech-remains-elusive-under-nld-regime.html (accessed 1 January 2019).\nThet Su Aung, Thinn Thiri and Thant Zin Oo, “Myanmar University Students Object to Government Controls on Campus Political Talks,” translated by Khet Mar, Radia Free Asia, published on 30 May 2018, retrieved from https://www.rfa.org/english/news/myanmar/myanmar-university-students-object-to-government-controls-on-campus-political-talks-05302018162309.html (accessed 9 January 2020).\nTheihternak: Hi capar hi Chinbridge Institute nih a tuahmi “Higher Education Research Fellowship” program ah Research Fellow pakhat dirhmun in Za Peng Lian nih a tialmi hlathlainak cathluan chungin a tawinak in langhter thanmi a si. Chinbridge Institute Research Fellow Salai Ngun San Aung nih a tialmi hlattlainak paper chungin a tawinak in langhter thanmi a si. Za Peng Lian cu Victoria Academy, Hakha ah Senior English Teacher le Student Club Advisor a tuan liomi a si. Cu hlan ah Myanmar Institute of Theology ah Part-time lecturer le Wall Street English Myanmar ah Personal Tutor a rak tuanmi a si. Anih hi Tedim Christian College in Bachelor of Theology (B.Th) le Myanmar Institute of Theology in Master of Divinity (M.Div) a dihmi a si. +++\nTags: Chin Ramkulh Sianghleirun Fimthiam Zalonnak, Chinbridge Institute, Za Peng Lian\nPrevious Hakha Rikhuantlang Airport Tuahding Dr. Sa Sa Bawmh Kan Hal Lai_Hakha Khuanu Khuapa\nNext ဦးေဝွ႔တင္းျပန္လြတ္လာမႈအေပၚ CCYO သေဘာထားထုတ္ျပန္ခ်က္| ဦးဝှေ့တင်းပြန်လွတ်လာမှုအပေါ် သဘောထားထုတ်ပြန်ချက်


Baibal Tuanbia: Jesuh A Mi Cawnpiak Ning - Jehovah Tehte Hna Web Site\nNikhat cu Jesuh nih mipa pakhat kha na innpa na dawt hna lai tiah a ti. Mipa nihcun Jesuh cu: ‘Ahodah ka innpa cu a si?’ tiah a hal. Hi mipa a ruahnak kha Jesuh nihcun a hngalh. Cu mipa nihcun a innpa cu a miphun hawi le a biaknak khatmi hna lawng kha an si tiah a ruah. Cucaah Jesuh nih zeitindah a ti ti kha zoh tuah u sih.\nA caancan ahcun Jesuh nih tuanbia hmang in mi kha a cawnpiak hna. Cubantuk in atu zong a tuah ve. Judah mi le Samaria mi kong tuanbia pakhat a chimh. Judah mi tampi nih Samaria mi kha an huat hna ti cu kan hngalh cang. Jesuh chimmi tuanbia cu hitin a si:\nNikhat ah Judah mi pakhat cu tlang lam in Jeriko lei ah a kal. Cutik ah mifir pawl nih an hun zuanhnawh i a tangka vialte kha an lakpiak dih hnu ah thi deng in fung in an tuk tak.\nKhi hnu ah Judah tlangbawipa pakhat hi cuka lam ahcun a ra. An tuk mipa cu a hei hmuh. Zei a tuah lai tiah dah nan ruah? Asinain lam khattelei kam in a kaltak ziar ko. Cun biaknak lei i aa zuam ngaimi a dang mi pakhat a ra ṭhan. Amah cu Levi mi a si. A dir ve maw? Dir hlah, an tuk mipa bawmh awk ah khan a dir duh ve lo. Tlangbawipa le Levi mipa hlapi an lam zulh in an kal khi nan hmuh khawh ko hna lai.\nSihmanhsehlaw an tuk mipa sin i a ummi hi zoh tuah u. Samaria mi a si. Amah nihcun Judah mipa kha a bawmh lengmang. A hma ah si a thuhpiak. Cu hnu ah Judah mipa kha a lak i a hma a dam tiang aa dinh khawh nak hnga mi hmun pakhat ah a chiah.\nHi tuanbia a chim dih in, Jesuh nih mipa cu: ‘Hi hna pathum lak ah an tuk mipa sin ah a innpa bantuk in rian a ṭuanmi cu aho a si tiah dah na ruah? Tlangbawipa maw, Levi mipa maw, a si lo ah Samaria mipa dah?’ tiah a hal.\nCutikah khi mipa nihcun: ‘Samaria mipa a si. An tuk mipa cung ah amah cu zangfahnak a ngei,’ tiah a leh.\nJesuh nih: ‘Na chimmi cu a hmaan. Cucaah va kal law amah bantuk cun midang kha va tuah ve hna,’ tiah a ti.\nJesuh a mi cawnpiak ning hi nan duh ve lo mei? Baibal chung i Jesuh a chimmi hna hi ṭha tein kan ngaih ahcun a biapimi thil tampi kan hngalh khawh lai. A si ko lo mei?\nMipa pakhat nih Jesuh kha zei bia dah a hal, zeicah a hal?\nJesuh nih a caancaan ah zeidah a hman i a cawnpiak hna, Judah mi le Samaria miphun hna kongah zeidah kan rak cawn cang?\nJesuh chimmi tuanbia ah Jeriko lei khual a tlawngmi Judah mipa nih lam ah zeidah a ton?\nJudah mi tlangbawi pakhat le Levi mipa pakhat cuka lam ah an rat tikah zeidah a cang?\nHmanthlak chungah an tukmi Judah mipa a bawmtu hi ahodah a si?\nJesuh nih tuanbia a chim dih hnuah zei bia dah a hal hna i mipa nih zeitindah a leh?\nLuka 10:25-37 rel.\nJesuh nih bia lehnak pek colh nakin thli pakhat cungah ruahthiamnak hman awkah nawlbia a thiam ngaimi pa kha zeitindah a bawmh? (Luka 10:26; Matt. 16:13-16)\nJesuh nih a bia a ngaitu pawl nih mi thleidannak lungthin kha an tei nakhnga zeitindah bianabia a rak hman? (Luka 10:36, 37; 18:9-14; Titas 1:9)


Thawngchia Lakah Thawngṭha – The Cherry Par\nThawngchia Lakah Thawngṭha\nKan ram buainak ruang ah awlokchong in kan um dih lio a si. Zei khua taktak hmanh kan ruat kho hna lo. Kan thin a lin, kan si a vang. Kan hathi a thak. Hi tluk lungsivaang i kan um lio ah kan US cozah pi nih avoi 3 nak COVID-19 bawmhnak pek ding i an tuaktanmi cu Senate le House ah fehter (passed) a si cang i President Joe Biden nih minthut ding i kuat ding lawng a taang cang. President Biden nih min a thut khawh in bawmhnak hi kuat colh a si lai.\nTutan avoi 3 nak COVID-19 bawmhnak ah zapi (chungkhar ca i a ṭhahnem bik dingmi cu minung pakhat ah $1400 cio bawmh dingmi hi a si. Nihlawh (income) $75000 tang asiloah ah nuva nihlawh $150000 naak tlawm a simi poh nih $1400 hi hmuh dih a si lai. Chungkhar minung 10 hna a simi cu $14,000 bak an hmuh lai. Laimi lakah fa 7 hna a ngeimi cu “lawm tuah, lawm tuah” timi hla i sak i fufuut lawng tum dawh an si.\nA dang bawmhnak ai telmi unemployment tbt. pawl kong cu ṭial lem ti duh hlah ning. Mikip nih $1400 cio hmuh khawh dingmi hi a biapi cem cu a si ko. COVID bawmhnak hmuhmi chung in a tlawmbik 10% cu CDM caah thawh/pek cio hrimhrim ding a si lai ti khah philh cio hlah usih mu. Credit: Vanceuuk Khenglawt\n← Breaking News: KIA Nih Kawl Ralkap Sakhaan Pakhat An Lut Hnawh\nSaya U Zaw Mya Lin An Thah Ning Cu A Fak Tuk E, A Fak Tuk E →


Deuteronomi 30 (Deuteronomy 30)\nHakhaKawlCa kDal 30Cang\nThluachuah Hmuhnak Ca I A Herhmi Thil\n1“Cun mah thil vialte, thluachuahnak le chiatnak hna, nan hmaiah ka chiahmi hna hi nan cungah a tlun i, Bawipa nan Pathian nih an dawi hnanak miphun vialte hna lakah cucu nan hun hngalh ṭhan hna i, 2 Bawipa nan Pathian sinah nanmah he nan fale hna he nan kir ṭhan i nihin ah kan pekmi hna vialte chungah nan lung dihlak le nan ruahnak dihlak in a aw nan ngaih tikah, 3khi tikah Bawipa nan Pathian nih khan nan van kha an pek ṭhan hna lai i nan cungah zaangfahnak a ngei lai i Bawipa nan Pathian nih an ṭheknak hna mi vialte sin khan an pumh ṭhan hna lai. 4Nan lakin chuahmi hna kha vanhramdeng bik i an um hmanh ah, khika khin Bawipa nan Pathian nih an pumh hna lai i khika khin an ratpi hna lai. 5Nannih nih nan co nakhnga, Bawipa nan Pathian nih nan pupa hna i an rak comi ram chungah khan an luhpi hna lai i nan pupa hna nakin rum deuh le tam deuh ah an ser hna lai. 6 Bawipa nan Pathian cu nan lung dihlak le nan ruahnak dihlak in nan dawt i nan nun nakhnga, Bawipa nan Pathian nih nanmah lung le nan tefa hna lung cuarpar cu an tan hna lai. 7Cun Bawipa nan Pathian nih hi chiatnak vialte cu nanmah an hremtu hna nanmah dohtu hna le nan ral hna cungah a tlunter lai. 8Cun Bawipa aw kha nan ngaih ṭhan lai i nihin ah kan pekmi hna a nawlbia vialte cu nan ulh hna lai. 9 Bawipa nih nan pupa hna kha a rak lawmh hna bangin, nannih rumter awk kha a duh ṭhan lai caah, Bawipa nan Pathian nih nan kut rian vialte le, nan pum theitlai le, nan saṭil karhnak le nan vawlei theitlai ah tam piin an rumter hna lai; 10hi nawlbia cauk chungah aa ṭialmi a phungbia le a nawlbia hna kha ulh awkah nannih nih Bawipa nan Pathian aw kha nan ngaih i Bawipa nan Pathian lei ah nan lung dihlak le nan ruahnak dihlak in nan i mer paohpaoh ahcun, an rumter hna lai.\n11“Zeitintiah nihin ah kan pekmi hna nawlbia hi nan caah a har tukmi le nan phak leng a si lo. 12‘Kannih nih kan theih i kan tuah khawh nakhnga, ahodah kan caah van ah khin a hung kai lai i kan sinah a run ṭumpi lai,’ tiah nan ti awkin van ah khin a um lo. *30:12-14: Rom 10:6-8 13‘Kannih nih kan theih i kan tuah khawh nakhnga, ahodah kan caah rili lengah a kal in kan sinah a ratpi lai,’ tiah nan ti awkin rili lengah khin a um fawn lo. 14Sihmanhsehlaw bia cu nan pawngte ah a um ko; nan kaa chung le nan lung chungah a um, cucaah nan tuah khawh ko.\n15“Zohhmanh, nihin ah nannih hmaiah nunnak le ṭhatnak, thihnak le vanchiatnak kha ka chiah. 16Nihin ah kan pekmi hna Bawipa nan Pathian i a nawlbia cu, Bawipa nan Pathian kha dawtnak in le a lam zulhnak in le a nawlbia le a phungbia le a phunglam hna kha zulhnak in nan ngaih ahcun, nan nung lai i nan karh lai, cun co awkah nan luhhnawhmi ram ah nan luh tikah Bawipa nan Pathian nih cu ram ah cun thluachuahnak an pek hna lai. 17Sihmanhsehlaw nan lung aa mer i nan theih duh lo i pathian dang hna kha biak awk le an rianṭuan awkah an in hruai khawh hna ahcun, 18nannih cu nan rawk lai; luhhnawh awk le co awk caah Jordan tiva nan tanhnawhmi ram chungah sau nan nung lai lo, tiah nihin ah kan thanh hna. 19Nannih hmaiah nunnak le thihnak, thluachuahnak le chiatserhnak ka chiah kha a hngaltu ah nihin ah van le vawlei kha ka kawh hna. Cucaah nunnak kha i thim tuah u, nanmah le nan tefa hna nih nan nun nakhnga — 20 Bawipa nan Pathian kha daw u law, a aw kha ngai u law, amah leiah i bek tuah u, zeitintiah mah cucu nannih caah nunnak le nunsau a si, Bawipa nih nan pupa Abraham, Isak le Jakob sinah pek awkin chiat a sermi ram chungah khan nan um nakhnga, nunnak kha i thim deuh u,” tiah a ti. *30:20: Gen 12:7; 26:3; 28:13


Aung San Su Kyi Hi Ralkap Cozah Dirkamh Dingin A Kalmi Si Lo – Chin World News Evening\nAung San Su Kyi Hi Ralkap Cozah Dirkamh Dingin A Kalmi Si Lo\nDecember 11, 2019 Salai Van Thawngpang\nICJ ah Gambia ramnih Kawl ram cu taza a cuai. Rakhine ram buainak ah Rohinja mi hna cu Kawl cozah ralkap nih ‘genocide’ an tuah hna- miphun tlau dingin an thah hna, timi sual phawtnak asi. Inn Din Massacre Kong: August thla 2017 kum ah, ARSA (Arakan Rohinja Salvation Army) timi Rohinja ralhrang hna nih Rakhine ram i khuate ah an lut khuami an tlaih hna an thah hna. Atu AA bantuk hin palek sakhan zong an rak kah hna.\nZei sual lomi Myo-Chin miphun hna zong zoh dawh lo tak in an thah hna. Rakhine miphun le Myo Chin miphun tampi khua ah um ngam lo in an tli dih. Hriamtlai ralhrang asimi ARSA cu Kawlram cozah ralkap nih tuanvo a ngeih ning in raltuk in an tuk ve hna. August 2017 thawk in fak ngai in an doh ve hna. Tula Toli timi hmun ah Rakhine miphun nih Rohingja hna inn an duah piak hna an thah ve hna i tam lakte an rak thi- tiah Oliver Holmes nih Bangladesh tlimi rohingja 3000 leng survey le interview a tuahnak in a hmuhmi kha the Guardian news ah Sept 7, 2017 ah a rak tial. ARSA ralhrang 10 cu an khuk an bilter hna i thah an si.\nMah cucu biaceihzung leng i mi thahnak si i, sual puh ngai a si. Cutin khuk an bilter mi hna hmanthlak in Reuters nih an rak ngeih i an rak tar. Mah hi kong ah Kawlram thawng hlat 2 cu tlaih i thongthlak an rak si. January 10, 2018 ah Kawl cozah ralkap nih hi kong hi an mah tuahmi asinak an chim – tiah BBC nih a rak tial. Mah hi a cung lei buainak hi tutan Rohinja buainak ah a muru a si tiah a palh lai lo. Mah hlei hin, a dang cu Rakhine miphun le Rohinja karlak miphun buainak ah pakhat le khat an i thah an i nawn cu 2013 thawk in a buai tuk cang mi a si.\n“Genocide” Miphun ningin thahnak – timi hi vulei tuanbia ah hmuhmi a um len. Geno cu greek biafang in arami a si, Race, people – miphun hme tinak, cide cu Latin holh in a ra, thahnak ti asi. Hitler nih Jews 6 million leng a rak thah hna i mah cu genocide phun khat a si. Combodia hruaitu Pol Pot nih 7.8millions leng a rak thah hna. Ottaman cozah Armenian miphun 1.5 million an rak thah hna (1914-1923). Indonesia communist party nih 1965-1966 kum ah mipi sing 5-1 million tiang an rak thah hna.\n1962 Kum ah Burundi miphun zalennak an hmuh in Hutus le Tutsi miphun then 2 hna an mah le mah an i thahnak cu 1972 kum ah a cang i minung sing 3 deng an thi, ralzam tam taktak an rak tli. Africa ram miphun i thahnak ah mi theih bikmi asi. Um rih, Somalia le Congo ram i thahnak hna, cun Soviet nih Ukraine ram mi pam-thah in an thah dih deng mi hna. Iraq ah Sadam nih Kurd miphun a rak thahmi hna.\nTutan Rohinja miphun kong ah hin “Force Migration of Rohingya: The untold experience” timi catialtu 5 nih research an tialmi ah tampi chirhchan lak asi. Canada ram Ontario International Development Agency nih 2018 kum ah publish an tuahmi asi. An mah research tuahnak ah hin Rohingya 25000 hrawng hi an thi tihi an hmuh. An mah zong hi Bangladesh ram Cox Bazar ah Oliver Holmes nih Rohingya 3000 leng interview a tuah i an chim mi poh biatak ngai in a tialmi ah khan tampi an i cherhchan mi asi. Mah hi pin ah hin UNHCR nih data le tuanbia an chim chih mi record an ngeih mi hna. UN palai hna report pekmi tbtk an khawmh suat dihmi asi.\n1962 kum in 2015 karlak ah Kawl miphun ralkap nih tlangcung mi an thahmi hna hi cazin tuak siseh law Combodia Khamer hruaitu hna tuahsernak ina zual deuh kho men. Karen le Kareni khua tamtuk te a ciam, Shan khuate tamtuk a tlau. Kachin miphun a thongthong in an thi. Chin miphun zong zei mawzat thah le hloh an si ve. Mah hi vialte hi tah? Hi vialte kaltak in Rohingya kong ah vulei nih Muslim buaipinak tilet chung ah an khumh. Hinak hmanh in a zual deuh tihi ICJ nih an theih awk khi a si.\nAung San Su Kyi a kalnak ruang ah. A kal i sual kan phawt. Kal hlah seh law sual kan phawt rih thiam lai hih! Kan lungput ate nau bia asi deuh men lai. Ralkap hna dirkamh ah a kal lai maw? A kal nem mam lai lo. Rohingya ralhrang 10 thah an sinak kong ah sual phuan ding tuanvo a um. Kawram ah ralkap nih nawlngeihnak hrapcheu leng an tlaih rihnak vulei nih theih chin ding Upadi biafang chim aherhnak ruang zong a um lai.\nRampi huap in a buai tuk rih ning le cozah nawlngiehnak a tlawm rih ning hna a chim ve lai. “Tuah hrammi” Intentional a si lo ning hna a chim a herh ve. Tuanbia hrapcheu lawng vulei nih an theih cu a dik ve lai lo. Hruaitu tha dirhmun in a dir hi upat a um. Sualnak hna tampi a mah nih tuanvo a lak mihi uar a um tuk. Min chiat le hnawm tin phur si ding hi a mah zong nih a theih cia tuk ko lai. Nang hruaitu dirhmun ah rak si ve law zei tin na ruah ve hnga! Puan lubu khuh in maw nai thup lai, hmai kal in dah bia dik chuah ding na kal lai? Ruat ve tuah. Credit: Salai Biak\nUS Ram Chinmi Caah Thawngpang ttha\nAA Ralbawizik Nupi Farual Ramthumnak ah Dornak Nawl An pek hna.


Zeitin Hme Na Fanu Le Nan Nu Nau Pawi Lio Mi Hi An Um Ne Lai. – Kawltu Team\nZeitin Hme Na Fanu Le Nan Nu Nau Pawi Lio Mi Hi An Um Ne Lai.\nA poi bak ko, zaangfak ngaingai khi an si. Dr. Lalnuntluanga kum 34 simi cu Covid 19 zawtnak ruang ah a nunnak a liam. A mah hi Caan sau pi Covid 19 zawtnak a ngeih caah Covid 19 zawtnak a ngei mi zohkhenh nak hmun ZMC ah ah zohkhenh lio mi asi. Dr.Lalnuntluanga kum 34 hi Durtlang, Aizawl ummi an si. Nizan suimilam 11:30pm ah khan Covid 19 zawtnak in a nunnak a liam hi asi.\nDr.Lalnuntluanga te nupa nih hin fanu pakhat an neih ve cang. Ngeihchia ngaingai a simi cu a tu hi a nupi nau a pawi lio a si. A fate chuak ding zong a hmu kho ve ti lai loh i, ka zaangfak tuk hring hran, ka celh hrim hrim l0. Hi bantuk in Chungkhar an pa bik nih mual a liam tak tik ah zaangfak ngaingai khi an si, Bawipa tu nih a nupi le fanu um pi peng ko hna seh.\n← Pu. No Than Kap Cu A Tap Ruangmang Cang E.\nA Tu Tiang Mizo Ngakchia Pate Cu An Hmu Kho Rih Lo (Update Thar Bik) →


Ralrin Tak Ding Chin Media Long A Si Loh - TIMES OF CHIN NEWS\nRalrin Tak Ding Chin Media Long A Si Loh\nCNF Spokesman Salai Htet Ni biacah\n1. Ral tei le him na duh ahcun na konglam kha aho sin hmanh ah chim hlah! 2. Ral lio ah na ral bik cu nangmah lila na si kha i philh fawn hlah! 3. Thil a can hnu ah “sorry” na ti mi nih na ralkap le na miphun nunnak a khamh kho ti lai lo. 4. Chin Media hna nih miphun a tanh mi media si i zuam rih u. Ram a fel tik tu ah tanh mi ngeilo media in nan kalpi te ko lai… Credit: The Hakha Times\nRelchih >>>> A Herh Taktakmi Cu Pakhat Lawng A Si Ko


AMAK KHOTUK, SOLOMON BIACHIM CU UAR A UMTUK HRINGHRAN – The Chinlung Post\nAMAK KHOTUK, SOLOMON BIACHIM CU UAR A UMTUK HRINGHRAN\nFebruary 11, 2021 admin Lenhloi 0\nMino Hna Țih Hlah Uh: Col. Solomon Thang Ding. CNA ralbawi Colonel Solomon Thang Ding nih 2021 February 10 chun ah “Mino hna Arfi bantuk in kan in zohmi mino hna. Atu lio te hi nan caanțha a si. Țih hlah uh. A caan pek lio te ah ralțha uh. Cu lo ahcun a zungzal in a ralchia mi na si sual lai. (Chin National Army) kan um dih ko phang hlah uh” tiah a facebook ah a țial.\nAtu hiti bantukin CNA Ralbawi Solomon Thangding nih a țialmi cu Ralkap uknak duh loin duhphorhnak a tuahmi mizapi thazaang a pekmi hna a si tiah theih a si. 2021 February 1 thawk in Myanmar ram cu ralkap nih hramhram in uknak a laak caah ramkip, hmunkip le khuakip in mizapi nih ralkap uknak kan duh lo tiah duhlonak an langhter cio. Credit: Rawn Chin Post.\nKawl Ralkap Thlaknak Lam Pakhat Lawng A Um. Ralkap uknak thlak i nawlngeihnak lak ding hi cu a fawi lai lo. Thlapa kan lak lai tbk a si. Ralkap nih mipi sinah nawlngeihnak a pe hrimhrim lai lo.An pek ahcun anmah tein an i ap zong a si lai i, nan duh poah in kan tuah ko u ti he zong aa khat. A sullam cu anmah le anmah tein thah (suicide) bantuk si.Mipi cungah sualnak an tuahmi a tam tuk cang tikah kan caah luatnak ding lam a um ti lo timi an theih tuk.\nAn nawlngeihnak chub ding dirhmun ah phan hna seh law a zam ding lawng te an si.Cucaah a nunnnak ding le a himnak dingmi lam cu hriamnaam in runveng lawnglawng a si. Mipi zeitluk in an thih zong ah an himnak a si poah cun a poi ah an chia lai lo. Kawl ralkap bantuk in a chiahrumi Libyan hruaitu Muammar Gaddafi a thihning kha an caah cawnpiaktu tha tuk a si. Mipi nih an celh ti lo hnuah tutan bantukin an chuah hnawh i an au hnawh ve. Daite in sandah a piahmi hna cu an kah hna. Cuticun hriamnan in an doh colh ve hna.\nCozah ralkap cu an thawn deuh caah an tei ngai hna. Tam tuk an thah hna, an hren hna, an hrem hna. An inn chung, khur chung le ram tang tiang an dawi hna. Khuacimui in a tuah hna hnuah NATO ralkak nih an rak bawmh hna. Thil sing a vun i thleng thluahmah than i, thing kua le lung kua tiang a dawimi hna cu amah tu kha dawimi ah a cang. An tei i an tlaih cu sau zong a nung manh lo. Mipi thinhun nih a kangh in a kangh dih colh. Zohchia in a thi.Kawl ralkap zong a dihdongh tiang an tuah dingmi cu hriamnam thlah lo; uknak thlah lo hi an nunnak lam pakhat te a ummi a si.\nCucaah mipi nih fawi tein tei khawh dingmi an si lo.Fawi tein uknak a hlonh ding an si lo. Dictatorship uknak cu khawika hmanh ah a hmunmi a si lo caah an tlak caan cu a phan te ko lai. Asinain thisen tampi a luan ta hau; ram zong a rawh len hmasa hau.Hi tiang tiang dirhmun phak taktak maw a hauh ko kan ti men lai. Thisen a luan lo ahcun ram thlen hi a fawi lo. Hi tiang dirhmun phak cu aho ca hmanh ah kan duh lo.Asinain dictatorship uknak thlak khawhnak ding ah cun thisen luan a hau.\nKawram ah mipi thisen a luan a tlawm ti lo. Hriamnam loin doh khawh ding an si ti lo; international bawmhnak hrimhrim kan hau cang. Uknak maw cozah maw thlak kan duh taktak ahcun mipi thazaang menmen sawhsawh cun a si kho lo.Uknak tha lo nih an thazaang ah hman cemmi cu ralkap le police an si. Police hranning kha Hong Kong mipi zong an ceih lo. Hong Kong nih tampi a kan cawnpiak fawn. Hong Kong cu Taluk chungum si ko nain amah tein democracy phung in a ukmi ram a si.\nJudicial lei a siah legal system lei a siah mah tein tlaang aa tlami an s.Media freedom an ngei; Taluk bantuk si loin zalonnak tling an ngei. Asinain Taluk nih rengh a vun timh thluahmah hna. Mi sual lunghrinh poah cu Taluk ah kuat an si cang lai tiah upadi a chuahpiak hna. Taluk ah kuat an si ahcun an mi tuahto le hran kha celh ding an si lo; nuhrin covo an pe fawn hna lai lo. Mipi leiin fak tuk duh lonak a chuak. An turu kho tuk hna. Minung zong an thi len ve hna. An let than.\nAn tei. Asinain Taluk nih National Security law a serpiak than hna. Rengh chin lengmang a timh. Media zalonnak a rengh chin lengmang.Mi lian pawl an tlau lengmang. A hnuah Taluk cozah nih a hrenh khumh hna tbk theih than an si. Cu bantuk na tuah ahcun nuarbuar ah chiahpiak nan si lai tbk phunphun in NSL a ser.\nPro democracy pawl nih an duh naisai ve lo. Asinain Virus a ser i mipi tonpumhnak a zorter ngaingai.\nVirus a tlau cun an linsa thiamthiam ko lai tiah zumh a si. Cun mipi nih an doh ngaimi pakhat cu police pawl hran ning hi a si. Hriam an tlaih tikah cunglei in nawlpek an si cang ahcun mipi fah le din kha bispi an chia lo. Atu lio kan ram zong ralkap le police runvennak phaw ah an hman tikah mipi nih cil le tei hna ding cu a fawi lo.Kan teinak ding lam cu mipi zong hriamnam tlaih; Tlang Cung hriamtlai he i bawmh, cun NATO ralkap nih dirkamh a hau. Thisen a luan hau. Cu lo cun ralkap kut in nawlngeihnak lak khawhnak lam a um lo.\nZungzal in an tlaih peng ko lai. Nai i Min Aung Hliang biachim hna kha zeitluk zer dah an si ti a fiang. NCA minthu pawl aa sawmter thulh hna; party dang pawl a hei tluanh luklak hna. Mipi hlennak bia pawl a hei chim hna. Thenthek dih hna law na uk khawh hna lai timi lam an i tlaihmi fiang tuk in theih khawh a si. Tutan ah mipi an fail than ahcun hmailei caah ruahchannak a um ti lo. Credit: Luther Tinhre\nKEI CU PATHIAN NIH A KAN HMUHTER CANG CAAH PHUNGHRAM PI HI\nKHAH CNA CAAH TIMHCIA IN NAN UM CANG MAW?


Pu Htet Ni: Ralhrang Ziaza Cumu I Doh nak Ah CNA/CDF Hi A Kan Tei Ahcun Kan Mipi CUngah – The Cherry Par\nPu Htet Ni: Ralhrang Ziaza Cumu I Doh nak Ah CNA/CDF Hi A Kan Tei Ahcun Kan Mipi CUngah\nRalhrang Ziaza Cumu I Doh nak Ah CNA/CDF Hi A Kan Tei Ahcun Kan Mipi CUngah\nSAC ral hrang ziaza cumu i do nak ah CNA/CDF hi a kan tei ah cun kan mipi cung ah harnak an tuah lailo. Kan tei ca ah asi. Ral tei kan duh. Ral sungh kanduh bak lo. Ral he kanni kah tik ah mipi him seh ti ka duh fawn. Asi ah cun ral kah lo in maw kan um lai, Cu lo le ral maw kan sungh ne hnga?\nAsi thiam ahcun mipi him nak ding ah mipi umlo nak hmunhma ah i kahding in SAC sin ah chim piak tu palai hna umkho seh law tihna hi kalung ah a chuak. Raltei kan duh ca ah a hmunhma zong cu CNA/CDF kan tlawnlen nak hmun siseh. Culocun kan sungh suallai. Htet Ni\nVuangtu Ralhrang Sakhan Kongah Vuangtu Khuami Nih Chimmi. Thawngpang tha taktak kan thanh hna. Nihin kan khua Vuangtu ah Helicopter a zuannak kongah lai media cheukhat nih a phun2 in an tial i an chim. A sinain Vuangtu ah a um mi anmah ralkap tu hna kha an rak lak hna tiah thawng kan theih.\nA ruang cu nizan ah anmah ei lio mi facang dip 20 khua mi sinah an zuar, cun nihin ah chihti le pe,ngapih le a dang2 zong khua mi sinah an zuar, cu lawng si lo in a mah ဗိုလ်ကြီး Pa zong nih kan khua ah a hawipa Pu Lal Hnin ( Sui Ki pa) kha Hakha in Phone a chonh i Sakhan lengah, pongah facang dip 30 le chiti ka chiah mah kha khua mi sifak deuh rak phawt hna u law a ti, cun a mah ဗိုလ်ကြီး pa Cycle zong kha rak i lak te law tiah mitthli he Sui Ki pa cu phone a chonh.\nCucaah Vuangtu sakhan cu an chuah tak, kir tak cang tiah thawngpang tha kan thanh ve hna. Cu caah nu le pa hna khuadang ah a zam mi le Mizo ramah a kal mi kan nu le kan pa le pawl kha rak kir cang hna sehlaw a tha lai, a ruang cu khua dang hna ah a kan liam tak sual lai. Kan khua ah tihawk, phanawk a um ti lo. Halelluijah tiah au peng ding tu kan si hna Amen.\n← Peter Thian Bawm Sang Telh in Minung 3 Kalay Thonginn ah an Kalpi Hna\nNgaihChiat nak lak ah Lunglomh nak →


Wow! Laipa Lawmhpi Ṭhan Hna Usih The Department Of Science Award A Hmu Ṭhan – Chin World News Evening\nLunglawmhnak Thawngpang ṭha taktak: Laipa Pawpaw Khima nih The Department Of Science Award a kan hmuhpiak lawmhpi cio hna usih a sunglawi tuk hringhran. Top 20 High Academic Achieving student thimmi/aitelmi Perry Meridian High School ah amah hi Deparment Science Award cotu a si.\nPawpaw Khima hi thlapa cung a kai hmasat bikmi Neil Armstrong sianginn a rak kainak Perdue University ah sianginn kai ve ding in full scholarship a hmumi a si. Perdue University hi US ram chung Top 10 Engineering University ah aa tel ve mi sianginn ṭha taktakmi le mithang taktak pakhat a si ve.\nTop 10 Engineering University chungah a tel vemi Perdue University ah Provost’s scholarship a hmuh pinah vawlei cung minthang Ivy League University zong nih anmah sianginn ah sianginn kai ding in interview an tuah rih tiah theih a si fawn. Pawpaw Khima hi a chuahkehnak cu Chin ramkulh Mara, Aru khua a si tiah kan theih.\nṬha tein le tluang tein a kai khawhnak hnga thlacamnak in bawm cio hna usih! Cun thlapa cung kai khawhnak caan ṭha a ngei ti u sih law kan palh lai lo. Kan Chin miphun chungin hibantukin kan mino tete nih minṭhatnak an hmuhmi hi asunglawi tuk hringhran lawmhpi cio hna u sih!\nMiraang ca in rel khawh a si. Congratulations Pawpaw Khima on winning the Department of Science Award! A top 20 High Academic Achieving student at Perry Meridian High School, only one student is nominated and selected to be awarded as Department Award Winner. Pawpaw won in the Science Department.\nAfter receiving admissions and generous scholarships offers from some top schools and universities in the USA, Pawpaw has accepted as a Direct Admit student to attend the College of Engineering at Purdue University in Lafayette, a top 10 Engineering School in the nation.\nPawpaw was one the best students at the BACI Upward College Program in the past four years, especially he was well recognized for his critical thinking skills and research skills at the Upward College Summer Scholars PAR research projects for the past two summers. He is a regular volunteer for our community through BACI and his school. He plans to pursue a Ph.D degree in Engineering.\nWe are very proud of Pawpaw for his excellent academic achievement and leadership at BACI, his school, and beyond! We wish him the best of luck with his higher education and future career. BACI


Fake Account Hmangin Henry Van Thio Cu Vanzaang Tlang Tlawnnak A Thang An chiat Mi Cu A mah A Zulmi Biak Nun Mawi Nih A fianh Ter Nak – The Chinlung Post\nFake Account Hmangin Henry Van Thio Cu Vanzaang Tlang Tlawnnak A Thang An chiat Mi Cu A mah A Zulmi Biak Nun Mawi Nih A fianh Ter Nak\nZa Lian Ceu (Korea um) Facebook Account Salai C Alexander tiah ai tuahmi nih VP Henry Van Thio Vanzang Tlang a tlawnnak kong dik loin a ttial mi fian ter nak ,VP Henry Van Thio Thlanglei Laitlang a tlawnpah in Thantlang Peng Vanzang tlang a tlawnnak ah Za Lian Ceu (Korea um) Facebook Account Salai C Alexander tiah ai tuah mi nih a dik lo ningin ca a tialmi kong he pehtlai in keimah a zultu, Biak Nun Mawi nih a tawinak in fianternak ka rak tuah lai.\nAtulio Covid-19 ruangah mibu 50 cung he biaruahnak a ngah lo caah duhning tlukin khuami hna he ton biaruahnak kan ngei kho lo. Cheukhat a hngal thiam lo mi nih cun phundang in an ruah piak khawh men. Vanzang tlang kan tlawn ning cu a tawinak in ka rak langhter lai.Thantlang in Sopum kan kal, Sopum khuami he ton biaruahnak kan ngei dih hnu ah Vanzang kan lan. Vanzang khuami he ton biaruahnak kan ngeih dih hnu ah Farrawn kan lan.\nFarrawn khuami nih sunglawi ngai in an don nain nawlbuar a duh lo caah minung an tthekter viar hna. Farrawn khuami he biaruahnak zong voihnih tiang kan tuah(Minung 50 cung tonnak a duh lo caah asi). Farrawn khua he ton biaruahnak kan ngeih dih hnu ah Tlangpi kan lan. Tlangpi khualu ah Lungding khuami nih an rak don. Caan tlawmpal te biaruahnak an ngeih dih hnu ah Tlangpi kan lan.Za Lian Ceu bia : Amah dongtu ah minung pathum-li te khi, hmaikhah lo ah, NLD angki cu an hrukter hna timi kong ah..\nTlangpi khuami nih Lam kamkhat in an rak don i, thlacamnak zong an ngeihpiak ta i, taang loin Tlanglo khua lei ah kan lan. Tlanglo khuami he ton biaruahnak kan ngeih dih hnu ah Tlangpi lei kan rak kir tthan i Tlangpi khua ah kan riak.Rawl petu zong an um lo timi kong ah….Tlangpi khuami nih an zohkhenh ning a tthatuk hringhran. Rawl an ei an zohkhenh ning a tthatuk. Mifim khua ciammam ka ti len.Zan ah meeting kan tuah i, minung 50 cung cu innchung ah um a ngah lo caah zei mawzah cu an chuahter hna i, inntual khat in aa bia an ngai.\nA bia ngaih a duh ko nain a ngai manh lo mi caah a thaizing zingka ah ton biaruahnak kan serpiak than hna. Tlangpi khua ah voihnih tiang ton biaruahnak an ngei. A tulio Covid -19 ruangah mibu tamtuk ton a ngah lo caah duhdim in ton biaruahnak an ngei kho hna lo. Apoi tuk kan ti. Za Lian Ceu ttial mi ning le keimah pumpak in kan hmuh ning tu cu a dang rumro ko. Sopum in, Vanzang, Farrawn, Lungding, Tlangpi le Tlanglo khuami hna an biachim hoiher in, velhle le titer thiam muikeng pakhat zong kahmu hna lo. Za Lian Ceu nih a chim mi bantuk hna lungput a ngei ding cun aruah ruahawk an um lo. Cu bantuk lungthin a ngei ding zong azumh in ka zum hna lo. Alangpar in, a mah nih a purhdah sawhsawh mi le thangchiat duh bia ah ka ruah.\nCun, Henry Van Thio cu, Siangpahrang bantuk in a kal ti hoi hna hii, mining hngal pakhat asi caah achim ngam tiah ka ruah. A taktak ah , Myanmar Ram pumpi , Vice President khi va kal taktak tuah sehlaw, zeikhidah an lawh hnga ! Cu bantuk nemmam cu, Laimi te asi caah neih niam tein, Kawlram uktu dirhmun zong lo hlah , neihniam tein mipi he bia aa ruah mi asi.Tutan Vanzang Tlang kan tlawnnak ah, Za Lian Ceu nih a chim ning he cun, aa ral kah tatak mi asi. Vanzang Tlang belnaang a neh bantuk ah ka ruah .\nKawlram uknak zong tlawmte cu a hun i ong ngai tikah, Laimi nih biachim ttha lo le biadawh lo zalong tukin kan chim mi belhi, Kanpa Van Thio zong a ngeih kan chiatter tawn. Laimi Pathian a zummi Khrihfa mi kan sinak, Pathian hi ttih hna usih, biadawh lo le micungah fahnak chim hi i ralring usih tiah ralrin a kan pe peng tu asi. Thluachuah kan hmu lai lo tiah, Lai mi huap hin saduh a that i, achim tawn mi asi.A tanglei ah hmanthlak zoh ah Vanzang Tlang an kal umnak fiang tein hmuh khawh a si.\nCrd, Ronal Pamawi Vankhawng


Kala Pa Nih Mizo Nu Ceilak A Lampi Bak Ko Hih! +Video – TIMES OF CHIN NEWS\nKala Pa Nih Mizo Nu Ceilak A Lampi Bak Ko Hih! +Video\nPosted By: thawngthawng November 9, 2019\nKala Pa Nih Mizo Nu Ceilak A Lampi Video\n(A tanglei bik ah kala pa le Miss Mizoram 1st Runner-up simi C.Lallawmzuali he an laam nak cu a tanglei bik ah a um lai) Kan unau Mizo nungak pawl cu a tu lio an thang a chia ngaingai. Kan theih cio cang bantuk in, Miss Mizoram 1st Runner-up asimi C.Lallawmzuali cu nizan ah khan kala pa (Nepali Pa) he a thiang tthitumnak an tuah. Mizo mipi nih an lawmhpi kho bak lo. Mah miphun tlau tiah fak taktak in an soisel. C.Lallawmzuali pasal kala pa hi model an uar ngaingai mi Nunu Rualhleng he zong rak i uar cangmi asi.\nC.Lallawmzuali nih pasal caah kala pa a neih ah hin a mah lawng a mualpho bak lo, a hawinu Nunu Rualhleng tiang in a mualpho chih. A ruang cu C.Lallawmzuali le kala pa i neih an timh bak hin Nunu Rualhleng he aa uar bal mi an si zia mi tampi nih an van chim cang. Nunu Rualhleng zong aa pheh bak lo. Darling kong zong ah ti sual ka rak ngei ve cang tiah a chim. An soiselnak a cohlan.\nMizo mipi nih Nunu Rualhleng an soisel ning cu a fak taktak. Na hawinu C.Lallawmzuali ruang ah na vergin ti lo ti kan theih i a poi ko tiah a timi hna an um. Kan i hmuh ning zong ai dang dih cang tiah a timi zong an um fawn. Asinain Nunu Rualhleng nih hin a mah soisel tu pawl hi vawikhat te hmanh a let hna lo. Minung cu thil tisual caan cu a um ve tawn i, kan sual kan i ngaichih i kan hrinthan hi a biapi cem mi cu a siko tiah ruahnak ka ngei.\nA tanglei ah hin C.Lallawmzuali pasal a konglam tlawmpal ka van langh ter chih i rel khawh asi.A tu lio online chungin a lar taktak mi cu Mizo Model nungak muidawh le pumrua ttha ngaingai mi C.Lallawmzuali pasal nei dingmi kong hi asi. Zeiruang ah dah mah ti tluk cun pasal nei dingmi cu a lar ko e kan ti ahcun, a pasal ding hi miphun dang Nepali a si pinnah Patung asi. Mah cacun a tu lio Online chungin an lar taktak. Soiselnak tampi a um. C.Lallawmzuali chungkhar ca lebang ahcun theih nuam lo pi pi tampi a um fawn.\nModel C.Lallawmzuali pasal ding hi Aizawl Chanmari i David’s Kitchen ngeitu khi asi. Mirum ngaingai asi fawn. A mah hi Nepali asi. Fa pakhat ngei cangmi Patung asi fawn. Mah lio ahcun, kan hnu Miss Mizoram thimnak i Runner-up simi nungak muidawh le pumrua ttha ngaingai mi C.Lallawmzuali he an i nei lai timi le man hlanhnak zong an ngei cang ti thawng mipi nih an theih tik ah an thin hung taktak. Zeiruang ah dah miphun dang theng tiah an soisel ngaingai.Mi nuva thitumnak kong ahcun va buai le len ding khi asi bak lo. Asinain miphun dang vaat duhnak lungthin Mizo nungak muidawh taktak pawl nih an ngeih lengmang tik ah Mizo mipi nih an celh bak lo. Bia dawhcah lo pi pi timi an tam kho taktak. A dawng le caahcun an soiselnak hi celh bak ding khi asi lo. A fak taktak. Van langhter ngam hmanh khi asi tuk lo. Nain a herh ahcun comment an pek ning zong kan van langh ter tthan te ko lai cu.\nTlawmpal van langh ter ning law. Tangka ruang ah miphun dang neih a duhnak a ruang cu asi ko ka fih taktak tiah a timi tampi an um. C.Lallawmzuali le a pasal ding Nepali patung pa hi an kum zong aa thlau taktak fawn. Fapa khi si hna sehlaw cu bantuk an lo ngaingai. AN hmanthlak zoh ah hin a fiang kho takta


DONALD TRUMP HNAWM VIALTE KA THIANH DIH LAI: BIDEN – The Chinlung Post\nDONALD TRUMP HNAWM VIALTE KA THIANH DIH LAI: BIDEN\nDecember 30, 2020 admin Local News 0\nUS Donald Trump hnawmtaam vialte ka thianh dih lai tiah Joe Biden nih a chim pin ah fak ngai in amawhchiat rih hna. President elect Joe Biden nih Donald Trump cozah hruainak tangah aummi Defence Department, office of management and Budget hna cu fak ngaiin athuat hna. Ram ven himnak kongah ttuanpi hawi transitional team cungah lamphittu an si tiah achim.\nCun US Foreign policy konghe pehtlaiin Joe Biden nih a chim tthan rih mi cu Donald Trump nih amah pumpak ruahnak in akalpi mi hi attha lo taktak mi asi. Donald Trump nih ahnokter mi vialte cu thianh dih ka timh tiah a chim. Donald Trump hruainak tangah rampi kilvengtu agency hna chungmuru ah chiatnak taktak a chuak tiah president elect Joe Biden nih apeh chap rih.\nHi konghe pehtlaiin Acting Defence Secretary Christopher Miller nih lehnak atuahmi cu zarh thum chungah official 400 hna cu interview voi 164 tuah cang an si i, document tlap 5000 tluk chah kan theihter cang hna. Hihi Joe Biden transition team nawlnak nakin atam deuh tuk. Transition team hi kan ttuanpi peng ko lai, theih an duhmi paoh lehnak kan tuah peng hna lai tiah a chim.\nTutan ah Joe Biden nih hibia achimnak hi Kamala Harris le attuanpi hawi hna he Wilmington, Delaware ah virtual meeting an ngeih lio ah a chimmi asi. Hi konghe pehtlaiin Donald Trump cu attuanchung ah America ram ttuanpi hawi NATO asoisel lengmang, Paris Agreement on Climate Change, Iran nuclear deal siseh WHO hna cu a chuah tak hna. Biden nih atimi cu kan ram hi dirhtthan ahau i, sersiam tthan aharh, Foreign policy le national security hna cu kan remh tthan dih lai tiah a chim. Reuters\nCHINMI VIALTE NIH BENJAMIN SUM VOTE PE CIO HNA USIH, CAAN TAM UM TILO\nSangau YLA Nih Kyaw Kyaw An Thah Timi Kongah Biafiang


Cozah Tawlrel Ning Kan Lungtling Lo, Tiin Israel Mipi Nih Duhlonak An Langhter – Lai Lungrawn Post\nJuly 15, 2020 admin World News\nIsrael ram COVID-19 Zawtnak ruang ah chawlehnak a tla mi cozah nih a tawlrel ning kan lungtling lo tiah mipi duh lonak an langhter. Israel ram, COVID-19 zawtnak a um lio ah ram chawlehhalnak a tlak ruang ah chawlehthalnak a tla mi Cozah nih aa tawlrelning cung ah kan lungtling lo, tiah Israel rammi a thong leng nih duh lonak fak ngai in an langhter tiah BBC nih a ttial.\nThantlang CNLD Party Hrawh Ah Hakha In A Rak Tlungmi Salai Mang Hre Lian Le Salai Ngun San Aung Nih Dirhmi CNLD Party Kan Cohlang Lo


Zeicadah Martar Min Ka Dirpi Bawipa Nih Biahren Biakam Pakhat Le Cathiang Pakhat A Ka Pek — Chin Miphun Tlangau\nZEIRUANG AHDAH “MARTAR” MIN HI KA DIRPI MARTAR NUN NGEIMI TAMPI AN CHUAK LAI.Hakha khua i Țhanghnak a um cuahmah rih lio 2005 kum cheu hrawngkhan, BAWIPA nih, “Martar Min na dirpi lai,” a ka ti i, BAWIPA JESUH ka dawt i a țha ka ti ngai! Asinain, ka ngamh lo “Martar Min ka vaa bunh hnga i, BAWIPA caah zumhtlak loin ka hei um sual ko hnga; BAWIPA thangchiattu pei ka si ko lai cu,” tiah, ka ruah i ka rak duh lo. Sihmanhselaw ka nunnakah, BAWIPA fialnak Aw cu a lo kho lo, a țhawng chin lengmang!2006 kum, zankhat cu, chungkhar Crusade ka tuah i Johan. 3:16 hmangin PATHIAN Dawtnak ka chim cuahmah lioah, PATHIAN Zaangfah nak Khuaruahhar ka hmu i PATHIAN THIANG THLARAU cu faakpi in ka cungah a tlung!\nKa nunnak cu KHRIH Chungah Baptistma a si i JESUH KHRIH dawttuk ve ruang i, a ca i thih-nun ngamhnak nun cu a ka pek! Cu le cangka, BAWIPA le aa pummi hna hmaiah, Biakamnak ka tuah! “Ka lu in ka kechik tiang sehin an ka rial dih ding a si hmanhah, ka duh thimnak vialte BAWIPA sinah ka peek i ka thih ah siseh, ka nunah siseh, BAWIPA JESUH caah zumhtlak ka si lai,” tiin.BAWIPA nih biahren/biakam pakhat le Cathiang pakhat a ka pek i, cucu, “Nangnih, ‘Martar min’ hi na dirpi lai i, Keinih ‘Martar nun’ a ngeimi mino tampi ka thawhter hna lai,” a ka ti. Cathiang a ka pekmi Johan 12:24 “Biatak kan chimh hna: Facang ci pakhat cu vawlei ah an tuh i a thihta lo ahcun pakhat lawng a si peng ko. A thih ta lawngah mu dang tampi a chuahter khawh.”\n“Martar Min” ka rak dirpi hlan ahcun, BAWIPA nih a țhawnnakin a ka umpi tuk caah țhawngțhachim le PATHIAN Pennak rianah teinak ka hmu in ka tuahmi paohah ka lam a tluang ngaingai tawn. Sihmanhselaw, ” Martar Min” ka dirpi thokin, a țhawnnak in a ka hmang ti lo i, intuarnak leiin a ka hruai caah, hlawh chamnak, leiba ngeih i chamh khawh lonak, Miphun sualphurin ni 40 rawlulh harnak ( rawl ka ulh ahhin ka tem taktak), nupi thit le soisel thangchiatnak, Thawngțhachim awkah thațhawn ngai i khual tlawng kho lo in thlacamnak inn hngah pengnak, cu lio ahcun ka hawi le vialte Thawngțhachim ah PATHIAN nih a hman tuk hna! Sihmanhselaw law, BAWIPA nih Bia a ka kammi ruangah le hmailei ka hmuh lai mi Suiluchin ruangah le BAWIPA ka dawt ve hrimhrim ruangah ka vuivai bal lo. Zeicahtiah, BAWIPA hi ka herhmi dihlak cu a si.\nNihin, 2021 ahcun, BAWIPA nih Martar nun a ngeimi, ram le Miphun ca i nunpek a ngamhtu mino tampi a chuahter cang hna i an chuak cuahmah ko rih lai. BAWIPA nih, 2004/2005 Hakha khua țhanghnak kha cu, “Revival fate,” a kan ti piak. Sihmanhselaw, a kan pek laimi țhanghnak tu cu, “Țhanghnak nganpi,” a ti! Țhanghnak nganpi a kan peek tik ahcun, BAWIPA JESUH a dawmi Mino,”Martar nun” a ngeimi tampi an hung chuak te lai.Chin ram le Chin Miphun nih luatnak kan hmuh lai i Josep le David bantuk in Thluachuah a kan pek lai. Josep le David nih BAWIPA an țih nun Thluachuah zong a kan pek chih lai.Hakha khua hi cunglei in a ka hmuhter i khuapi ngan ngai le dawh ngaiin ka hmuh caah, international tluk deng pei a si ko hi ka ti Chin ram le Chin Miphun cu BAWIPA hngalhnak THLARAU le BAWIPA tihnak THLARAU a comi hna le Martar nun THLARAU a cotu hna le Josep nun le David nun THLARAU a comi hna nih hruai in zohkhenh ko hna seh. Lungput țhalo a ngei i position lawng a duhmi hna tu cu kan khampiak ko hna seh.BAWIPA nih Chin ram le Chin Miphun hi a THIANG THLARAU in kan Khahter ko seh.


Breaking News: PDF Pawl An Khuaci A Mui, Ram pumpi PDF Sin Bawmh An Hal Cang – Onlinenungak\nBreaking News: PDF Pawl An Khuaci A Mui, Ram pumpi PDF Sin Bawmh An Hal Cang\nBreaking News: PDF Pawl An Khuaci A Mui, Ram pumpi PDF Sin Bawmh An Hal Cang!\nSagaing ramthen, Kawlin district chung in Kawlin, Wantho, Pinlebu myone hna chung ah tuzing in SAC ralhrang pawl nih phone line le internet line an phit dih hna. Cu ti cun phone line le internet line an phit dih hnu ah SAC ralhrang phu nih PDF fawl cu cung he tang in ralkap thazaang a thong in an doh hna caah Kawlram pumpi PDF/LDF hna nih voi voikhat ah an zapi tein Ralhrang doh ti ding i Pinlebu PDF nih nawlnak ca an chuah.\nNawlnak cathanh an chuahmi cu a tanglei bantukin a si. Pinlebu myone chung ah phone line le internet line an phit dih riangmang i SAC ralhrang nih an ralkap thazaang a thong leng le Jet fighter in an kan doh. Thawngpang thup riangmang in an kan dohnak cu myone mipi le PDF pawl nih fah piin kan tuar cang lai.\nThazaang khawmhsuah in caan sau timhtuahnak kan ngei nain sahrang lungput ngei SAC ralhrang pawl raldoh phung a zulh lomi hna ruang le, ‘Aho paoh an thih zong ah keimah ka thi lo ahcun a poi lo’ timi lungput an ngeih ruangah mipi pawl an tuar khun cang lai.\nTu bantuk dirhmun kan um lio ah rampumpi PDF pawl nih nanmah le nan umnak hmun myone cio ah raldoh cio ding in kan in nawl hna.Hi nak tam deuh a thimi le a tlaumi an tam hlan le kan tuar tuk hlan ah kan tuarnak aa ning deuh hnga maw tiah nanmah le nan peng cio zong in ralhrang nan duh cio nak lai zaangfah kan in nawl hna.\nAtu bantuk caan ah peng/myone kip in kan doh lo ahcun pengkhat hnu pengkhat in SAC ralhrang nih an ei dih te lai. Rampumpi in voi voikhat ah kan doh ti lawnglawng ah hi dohthlennak kan tei lai. Kan dohpi cio ko u’ tiah Pinlebu PDF nih nawlnak cathan an chuah hi a si.\nPinlebu myone chung ahhin tu zarh chung ah SAC ralhrangbawi telh in ralhrang 40 hrawng an thah khawh pinah an hriamnam tam taktak cu PDF pawl nih an lak piak hna. Cucaah tu bantukin SAC ralhrang lei nih cung he tang he thazaang tampi hmang in an doh hi a si tiah KTM nih a tarlangh. Ref: Khin Thit Media


Lung A Fak Tuk Ee; Thlanglei Laitlang Matupi Hrawng Cu Patar Tiangin Ralkap Nih An thil An Phurh Ter Hna - Chin Eleven News\nMatupi Peng Chianpian khuami tar le upa tiang SAC ralhrang nih an thil an phorhter hna;Chin Ramkulh thlanglei Laitlang Matupi-Mindat lei ah ke in a kalmi SAC ralhrang hna nih Matupi Peng Chianpian khuami tar he ngakchia he hramhram in an thil an phorhter hna tiah thawng kan theih.\nKhuami pakhat nih, “Matupi in Mindat lei ah a kal mi an si. Thil phorhter mi hna chung in kum upa deuh pathum cu an thlah than hna tiah kan theih. Rian a tuan mi Kawl pathum zong an tlaih ve hna. Cun lam i aa chawk mi poh an tlaih dih hna,” tiah a chim.\nCun, dum, lo a kal mi le a um mi zong an tlaih dih hna. Atu tiang ah an tlaih mi hna zat cu kan thei kho rih lo tiah a cunglei khuami nih a chimchap. Tukar hrawng Mindat le Matupi kar ah kahdohnak a sang chinchin. A thi mi le hliam a tuarmi theih khawh an si rih lo.The Hakha Post\nThawngdang; Rallokap le palek hna mipi sin ah i fonh duh mi cu pehtlaih khawh a si tiah runvennak vuanci nih a thanh; 1.Adik mi thil le zalong tein a dim mi uknak lei ah dir in mipi thinlung ah a lut mi CDM cozah riantuan hna cu zalong te in le dikmi i uknak duh ah uknak tha lo dohnak caah kan thazaang nan si i rallokap caah tha zor ter tu si leng ah zalong tein i uk nak ramthar ser nak ca zong ah kan thazaang nan si tiah kan in ruah hna.\n3.CDM ah lut i cazin a pe dih mi rallokap le police chung in kanram caah cozah riantuan tu tha ah a sining theihngalh khawh nak cu thinphan ding um lo in http://t.me/myanmar police Telegram in pehtlaih khawh a si nak kong thawng an thanh.


A Tlangval Pakhat Nih Nau An Pawi Hnu Ah A Zam Tak Nain Tlangval Dang Pakhat Nih Nupi Ah A Thit! – Chin 11 News\nA Tlangval Pakhat Nih Nau An Pawi Hnu Ah A Zam Tak Nain Tlangval Dang Pakhat Nih Nupi Ah A Thit!\nAbbygial Marquez nungak tleirawl pakhat cu a tlangval he nau te an pawi nain a tlangval pa nih tuanvo a la ngam lo caah a zam tak. A tlangval nih a zam tak nain Abbygial nih lungdong lo tein nau te cu ngeih (hrin) a tim thiamthiam.\nA tlangval nih tuanvo la ngam loin a zam tak hnu ah nungak nu te cu hmailei ka caah zeithil khi dah a tha hnga ti zong a ruat kho hlei ve lo. A sinain a paw a lian tuk hnu ah Pathian khuakhan kan ti hnga maw tlangval dang pakhat a tong. Cu a tongmi tlangval pa cu a hlan a tlangval he cun an i dang lawlaw ti khi si.\nA tlangval thar hi Jay timi a si i, catang tangli tiang lawng a kaimi a si. A sinain nungak nu he hin a rak i thei cia an si. Abbygial hi Jay nih a ngakchia lio tein a thil tein a rak duhtuk nain a duhnak chim manh loin hmun dang ah an rak i thial. Caan sau a rua hnu ah Facebook in an i tongthan hi a si.\nFacebook i, an i tongah hin Abbygial cu a paw a lian tuk cang.A sining vialte a theih dih hnu ah Tlangval Jay nih cun biakhiahnak tuah in Dawtnak he a thit, hmunkhat ah khua an sa!\nChungkhar an ser hnu ah Abbygial Marquez nih fanu te a hrin i, Jay nih a mah fa zoh in a zoh i a dawt tuk. Rian a tuan lo caan ah nau te a um tawn i, hmun kip a kalnak ah a fanu te cu aa hruai, a mah thisen hrinmi fa bantuk in a zoh. Mirum chungkhar si hna hlahmanh seh law, chungkhar nuam tuk ah an ser kho thiamthim.\nNote: Zeitindah nan ruah cio! Laknak: Laileng Midia


Baterie bl226 4000mah li pol lenovo | Stojizato.sme.sk\nBaterie bl226 4000mah li pol lenovo\nLenovo A6 Note . Jedná se o SWAP- demontované z nových telefonů, které může obsahovat stopy po demontáži, jemné vlásečnice, oděrky , lepidlo, atd... . This is a SWAP unit- it can contain traces after removal, fine capillaries,\nt4000e samsung baterie 4000mah li ion bulk  •  baterie litium ion polymer panasonic  •  baterie lithyum polymer 7 4 v  •  nokia baterie bp 6x li pol  •  baterie sony 1288 1798 2300mah li pol  •  baterie apple iphone 3gs li pol bulk  •  baterie lenovo bl242 1900mah li ion bulk  •  baterie lenovo bl243 3000mah li ion bulk  •  nokia baterie bl 5f li pol 900 mah  •  lg baterie bl t19 2700mah li pol bulk  •  baterie sony 1288 8534 2400mah li pol bulk  •  baterie apple iphone 6 1810mah li pol bulk  •  bl 4s nokia baterie 860mah li pol bulk


CNA/F hi power a ngei taktak mi ralkap bu ah kan ser khawh lo ah cun! – The Cherry Par\nCNA/F hi power a ngei taktak mi ralkap bu ah kan ser khawh lo ah cun!\nCNA/F tang ah CDF dirh a si. CDF in Pengtlang kip CDF dirh cio dih dawh kan si hna. Pengtlang CDF tang ah khua cio in, CDF a dir than te lai. Hi vial pin ah a biapi taktak ve mi hna, CDM zong cu ramleng in bomhchanh khawh cio kan i zuam rih fawn.\nPakhat cio phu pohpoh hi, ram 3 nak a um mi pohpoh nih kan bawm kho dih te hna lai lo. A dongh nak ah Zawng ngathlei an chim tawn mi hna kan chuak sual te hna hnga maw ti hi phan lo awk a tha ti lo. Keimah pumpak duh nak ah cun, CNA/F sin tu ah hin, phaisa zong a let leng zong in, thawh si seh law, CNA/F tu nih hin CDF hna sin ah an herh mi, pohpoh hi CDF he i bawm in, riantuan ti kho hna seh law a tha hringhran hnga tiah ka ruah.\nA Roh Hlan Ah A Chuak Ding Mi; 1.CNA/F thawh ding khiah mi a zor kho, 2. CDF zong Myo Ne ning i, thawh tawn mi thawhvo a zor kho ve. 3. Pengtlang CDF zong an duh ning in, pengtlang cio nih bomh cio khawh lo a fawi. 4. CDM bomh nak a zor kho. 5. Ralzam bomhnak pek an hau.\nHi a cung lei ka tial mi pin ah, a dangdang thil tampi a hnursuan ding an um len rih hna. Ka chim duh mi cu, Tlengkhat te i, um thut ti hi kan i zuam hrimhrim a herh ko. Hmun khat te ah a lut mi phaisa 100 cu, a kenkip ah thek mi phaisa 150 nak in, santlai deuh ah hmankhawh a si deuh men hnga tiah keimah lung um bia ka hun chim ta ve.\nCNA/F hi power a ngei taktak mi ralkap bu ah kan ser khawh lo ah cun, a dongh nak ah Zawng Para thlei phanh sual kan fawi te. CNA/F/CDF/CDM/Mipi kan dihlak in tlengkhat te ah i fu in, kan ral doh ti khawh i zuam cio ko hna u sih.\nCDF timi min chalh in kan thawh vekvek Ko ahcun! CDF timi min chalh in kan thawh vekvek Ko ahcun; CDF-KKG, CDF-Hakha, CDF-Thantlang,CDF-Mindat, CDF- Kanpalet, CDF-Palewah,CDF-Matu tibantuk le a pengtlang min a simi tahchunnak—Zophei,Lautu, Mara, Zotung, Senthang tibantuk a kenkip in min rak I phuahcop cio loin— Battalion—1,2,3,4 ti Phun in kal kho sehlaw miphun dang Hmunhnak zongah hinak in hmual kan ngei deuh hnga I, limhang le huham zong kan ngei deuh chinchin hnga tiah ka ruah.\nMi cheu nih CNF/A cu pengtlang pakhat hnih Lawng heih an huap Ko cu tiah kan hun soisel cak pah Len tawn hna nain, Kanmah pumpak cio hrim pei kanmah pengtlang pin Hlei cun kan lungput a rak pet kho cio rih hrim lo zia zong a hun fiang ngai tiah ka hmuh.\nChin miphun chungah Hriamtlaih in dohthlennak tuah le pengtlang vialte va huap dih zeitluk thil har dah a si ti zong kan lung a hun Pem/fiang phut chin cio hrim Lai ti zong ka hnabei a sei ko.\nPengtlang min theng i bunh hi a hau lem in ka ruat ve lo. Battalion in then ah a tha ko tiah ka ruah ve. A dir hmasa mi kha 1 pek in a changchang tete in pek ding si ko ka hei ti ve. Pengtlang lawng i kan tui dih tak sual i Chin huap kan philh ah cun kan do thlen hi hnu pil sual hna a fawi. CNF/A hi a pakhat nak a thawn hmasat hau ko rua.\nAnmah nih a Tha aa Rem an ti Ning in Battalion 1,2,3 ti’n i then hna seh, a tu bantuk in Battalion Kip ah CNA nih um pi hna sehlaw hmual kan ngei tuk Ko hnga tiah Ka zumh. Credit; Salai Tial Thawng\nRaltei Awk Ah I Remh Le i Hrim Ṭhan A Herh Mi Hna:PG58. CDF/PDF Ralkap thazang Chap ding: Tlangcung mino tel loin, Burma mino hi a tlawmbik 10 millions an si lai. PDF Tindan adih cia mi hi, 8000 an si. Zatuak in 0.1% lawng asi. 5% nih PDF an ṭuan khawh ahcun 500,000 an si lai. Ralhrang Kawl Ralkap zat an si cang. Cu caah PDF ah tam deuh in an lut khawh nak lai i zuam rih a herh (ṭuanvo ngeihtu hna nih), 5% tlin ve awk ah. Tu cu 1% hmanh an tlin lo. 0.1% lawng asi rih.\nChinram ah a tlawm bik mino hi 100,000 in tuak ko usih (540,000 population ah). CDF hi 2% lawng nih Tidan an dih ti khawh asi (Atlangpi in). 5% CDF thazang asimi 10,000 tal cu si a herh hrinhran. 2% hmanh hi hriam nam nih a zat rih hna lo.\nNUG Budget 17million; NUG nih budget 800 million chung in 2% lawng hi Weapon caah an sanction. Raldoh hi Abiapi bik le Emergency timi Lakhruak aherh tukmi asi caah % tam deuh in chap a herh. Asi khawh ahcun Weapon caah 75% hman ding si khawh sehlaw a ṭha bik. Ramkulh 14 in phawt ahcun 1.2% cio lawng asi. 14 kan tinak cu NUG Thantar Arfi 14 he epchunh bia. ENSF hmanh 7 millions asi cu mu!\n1948 Israeli Ral lio ah, Ms. Goldamia pakhat nih a kawl mi fund lawng in USD 25 Millions asi. Cucun Weapon an cawk dih. Adang le Zionist Fund aa tel rih lo. Ms. Golfamier hi kum 17 asi lio ah US ah a kal i fund raising tuahtu asi. Ben Guirion khawh in PM asi. Mosey Dayan hi Ralbawi Nganbik asi ko nain thimh nak ah a tla leng mang caah PM asi ballo. Ariel Sharon le Nayton Yahu te pawl hi Ralkap sawh sawh an si rih. CDF mino btk te hin!\nCu caah NUG nih CDF caah fund tam deuh a sanction a herh hrinhran. Mi nakin tam deuh in pek ding zong kan si ko. Aruang cu: EAOs lak ah CNA lawng nih NUG he aa kawp ti cu Universal Understood asi ko. Himnak khur le Tlikzam nak umhmun khuar cia ding: Mah le Inn cio ah a himbawm mi khur i cawh dih ding. Ramlak ah a himbawm nak ah I dorhnak hmunhma zoh cia dih ding.\nInformation cat loin theih i zuam ding. Thil aa ning cang lo tikah Nu & Ngakchia, Tar le mi dam lo vialte ṭhial dih ding. Cu ka hmunhma ah tirawl le sii ai zong I chiah cia ding. Meithal a tlai khawh mi Pa poah poah nih kah ding in timhcia tein le ralrin tein, fimkhur tein, biatam lo tein, very secret le spy tein um dih ding.\nAmikip nih SAC kah dih ding. A khuapi in zen i phawmh dih ding. Kuan i zalh cia dih ding. CDF lawng rinh loin Ralkap pakhat tal kahthat hnu ah zam ding. A himbawm nak in bawh in kah ding. Ralhrang Ralkap hi a hlankan tein Nu le an nupi poah poah kha, CDF/PDF kah ve ding in Tindan an pe diam cang. DDay hlan pi in. A movie na duh ahcun, kuat khawh nasi.\nAn chungkhar ning in mipi kahdoh an kan timh cang caah, CDF lawng rinh loin, a mikip nih kah ve a hau cang. Anmah nih an kan zangfah tilo caah thlachiat ruat a herh ve tilo. Information le Intelligence ah i biatak a herh: Dalaan um ti bak hlah usih. Kan zapi tein information lak i zuam ding.\nCDF caah Intelligence si viar ding. Mah le Innpa cio, i chimh hrin ding. Azeilei poah in, mah le khap tawk in samat (SMART) si dih ding. Ralhrang Ralkap nakin timhcia nak ngeih deuh ding. Fum lo tein khulrang fawn ding. I hliphlau zungzal in marzaam a hau fawn.\nAtlikzam mi zohkhen le kilven: Hi hi Tu tein Tindan cia ding asi lai. Nungak le meithal a tlaih ngam lomi pa poah poah kha kilven le zohkhen nak Tidan pek dih ding. Nan pawng le kiankap ah aum mi, UN Agencies, INGO, NGO, LNGO, CSO tbk he bawmhchan nak kong i ruah cia ding. I dor tikah Eidin, sii ai le Shelter caa lawng ah i ruah ding asi lai. Na planning kip chimh a herh lem lo.\nBiapeh: Sui Thantlang ah 29 lawng an tang ti mi nih lung a ka hlauh caah, Kan himbawm deuh phum hnga maw tiah Agenda ka chuahpi bia. Ralkap nih an theih zong ah zeiti ṭha. Ka ngaithiam hram uh. NUG le pumpak soisel nak asi lo. Ruahnak cheu tu asi deuh. Comment ah na ruah ning rak kan hrawm ve hen! Credit: Saya Rung Kaw\n← Rak share cio uh, pastors te le Public Relation Team Hakha nih rak hmu dih hna seh\nThantlang Peng Hmun Kip ah SAC Ralhrang Helicopter aa Chawk! →


GOOD NEWS: THANTLANG CDF NIH RALHRANG 17 AN THAH HNA – The Chinlung Post\nGood News: Tuni ralhrang kawlralkap le Thantlang CDF i kahnak ah ralhrang kawlralkap bawi pakhat telh in minung 17 an nunnak aliam tiah CDF lei nih thanhnak an tuah. Tuzing ah Thantlang peng Khualhringtlaang ah ralhrang kawlralkap le CDF Thantlang cu zingka suimilam pahra hrawngah tukdohnak an tuah. Hi tukdohnak ah ralhrang kawlralkap minung 17 an nunnak aliam. CDF lei in a nunnak aliammi le hliam atuarmi an um lo.\nKAN DIH LAK IN DOTTHLENNAK AH KAN I TEL LAI: THANTLANG MINO


Chinram Pastor Hna Min Aung Hlaing Nih Nan Mah An Lensoi Khawh Ah Cun An Turun Cu An Fawituk Cang Ti A Theih — Chin Miphun Tlangau\nPastor hna le MAH lemsawinak.Upat mi kan Pastor vialte hna; Mipi ngunkhuai in Cozah nih thlahlawh a pekmi hna hmanh nih hi ralhrang thlaknak caah cun tiah an pawcawm nak thlahlawh lakloin CDM antuah. Nanni zong tutan ralhrang nih an lemsoi hnanak asi mi bawmhnak hi rak la hrimhrim hlah uh tiah kan nawlhna.\nNannih cu zumtu hna kan 1/10 in Pathian nih an cawmmi hna nansi caah hi uknak le ralhrang colhcanghnak hehin pehtlaih ding nan silo. Hi ralhrang MAH lemsoinak bawmhnak lak aa timmi Pastor nan umsual ahcun na rianţuannak kha rak i ngol lawlaw ko. Zeicahtiah Pathian rianţuantu silo in phaisa ca ţuantu nasi caah Pastor/Tukhal ti naa tlaklo.\nCucahcun Mipi ngunkhuai in Cozah rian a ţuanmi hmanh nih an thlahlawh laklo in hi ralhrang an nuarhnawh i an doh(CDM antuah) lioah Cozah rianţuannak he aa pehtlai lo in mipi nih cawm komi Pastor hna nih hi ralhrang lemsoinak tang kun in a bawmhnak nalak ahcun cu nalak ri in na sining kha a fiang cikcek cang. Cucahcun a la mi paoh nan Pastor sinak kha chia ta dih ko uh. Ka nolh lai a lami nan umsual ahcun a thiangmi kan Pathian rian ţuantu ah naa tlaklo caah na lak ri khan na rian kha kaltak.\nKa Dawtmi Falam Peng Pastor Pawl Hna Bawipa Rian Maw Nan Ttuan Chawva Rian Hme Nan Ttuan


Kaa bochan bikmi zong Bawipa a si – Buanchukcho\nVawlei cungah hin;-\n1. Ka uar bikmi cu Bawipa a si..\n2. Ka duh bikmi cu Bawipa a si..\n3. Ka dawt bikmi cu Bawipa a si..\n4. Kaa bochan bikmi zong Bawipa a si..\nHlan ah cun mi kong ceih te hna hi ka rak huam ngaingaimi a si ve. Asinain nihin ni ahcun Bawipa kong ceih lawnglawng hi ka huammi a si. Zeicatiah cun minung nih cun kan uarmi hna le kan duhmi hna le kan dawtmi hna an kong ceih cu kan huam bikmi zong a si.\nCucu pheh awk tha lo le el awk tha lo bakin a dikmi bia zong a si. Cu bantukin ka uar bikmi le ka duh bikmi le ka dawt bikmi Bawipa kong cu ka ceih zungzal ko lai. Amah cu a zungzal in Kaa bochanmi zong a si caah a si..\nCu bantukin dawtmi u le nau hna vawlei cungah hin nang zong nih midang kong va ceih len nakin cun ka dawt bikmi Bawipa kong hi na Facebook tein khan rak ka ceih pi zungzal ve law tiah kan nawl ko hna.\nZeicatiah cun Pathian nih ka Bawipa caah a thimmi monu ka si caah hin ka pasal ding a simi ka Bawipa cu kaa uar bikmi le ka duh bikmi le ka dawt bikmi zong a si caah khan a si. Cun amah cu kaa bochan bikmi zong a si fawn. Hika zawn teah hin ka Bawipa tiah ka hmanmi hi na hngal ve hrimhrim awk zongah ka duh rih fawn.\nCu bantukin Peter zong nih a rak timi hna cu, “Israel mi vialte hna, nannih nih vailam tahnak thing cungah nan khenh chihmi Jesuh hrimhrim hi Pathian nih Bawipa ah le Messiah ah a ser cang, ti kha fiang tein hngal u,” tiah a rak ti hna. ( Lamkaltu 2 : 36 )..\nKhrih ah ka dawtmi ka u le ka nau hna Solomon Siangpahrangpa nih a rak timi cu, “Bawipa kha na lung chung dihlak in i bochan law Nangmah fimnak kha i rinh hlah. Na kalnak lam kip ah amah kha hngal law Amah nih na lam kha a tluanter hna lai. Mah mithmuh i a fimmi va si hlah; Bawipa kha ṭih law ṭhat lonak kha mertak ko.\nNa taksa caah damnak a si lai i na ruh caah si a si lai. Bawipa cu na chawva le na thilri theitlai hmasa bik hna in upat tuah; Cun na rawl inn cu khat thluahmah in an um lai i Na mitsur nennak khor cu mitsur hang in an liam lai. Ka fapa, Bawipa chimhhrinnak cu zei rel loin um hin hlah. An mawhchiatnak nih cun in nor hlah seh, Zeicahtiah pa nih a duhmi a fapa cu a chimhhrin bangin Bawipa nih a dawtmi kha a chimhhrin ve hna,” tiah a rak ti. ( Phungthluakbia 3 : 5 : 12 )..\nVawlei cungah hin kan uar bikmi le kan duh bikmi le kan dawt bikmi le kan i bochan bikmi hi Bawipa siseh ti ka duh. Zeicatiah Cathiang zong nih a rak timi cu, “Mi vialte kha ka Thlarau ka toih hna lai i nan fapa hna le nan fanu hna nih ka bia kha an chim lai, nan tar hna nih mang an manh lai i nan tlangval hna nih langhnak an hmuh lai.\nKhi ni ah cun, sal pa hna le sal nu hna hmanh kha, ka Thlarau ka toih hna lai. Cu ni a rat lai nakding hmelchunhnak hna cu van le vawlei ah ka langhter hna lai: Thisen chuahnak le mei le meikhu tlangtlang an si lai. A lian a ngan i ṭih a nungmi ni, Bawipa ni cu a phak hlanah, Ni cu a mui lai i thlapa cu thisen bantuk in a sen lai. Sihmanhsehlaw Bawipa kha bawmhnak a halmi paoh nih khamhnak an hmuh lai.\nBawipa nih a chim bangin, Zion Tlang cungah le Jerusalem khuachung ka khatkhat ah, a luatmi hna cu an um lai. Bawipa nih a thimmi hna cu an nung lai,” tiah a rak ti. ( Joel 2 : 28 – 32 ). Hi a bawmtu ah ( Lamkaltu 2 : 17 – 21 ) kha rak zoh chih..\nKa bia dongnak ah chim ka duhmi pakhat te cu ka uar bikmi le ka duh bikmi le ka dawt bikmi le kaa bochan bikmi hi Bawipa a si bantukin nihin ni ah hin nang zong Bawipa aa bochanmi si ve tihi kan duh piakmi cu a si ko.\nSalm catial Siangpahrang David zong nih a rak timi cu, “Bawipa cu tuukhal bantukin a ka vengtu a si, ka herhmi vialte kha a ka pek dih,” tiah a rak ti. ( Salm 23 : 1 ). Dawtmi u le nau hna vawlei cungah hin kan herhmi vialte a kan pe dihtu le tuukhal bantukin a kan veng zungzaltu Bawipa ah cun aa lawmmi si zungzal ko hna u sih.\nA biathiang aa hrawm khomi zumtu nan dihlak cungah Bawipa Jesuh Khrih vel le daihnak cu a thar in um zungzal ko seh..


Messi Fans Nih Rak Zoh Cang Uh, Ronaldo Nih A Lak Lo Mi Tluk Hmanh Messi Nih A Tuah Kho Lo – Myanmar Chin\nMessi Fans Nih Theih Awk A Tha Ngai Mi\nMi tampi nih Sui Bawlung Messi an pek mi cu rak tial cang a si i Messi dans nih an duh bak lo. Messi cu a thaim tuk caah pek ding pei a si cu an ti. A sinain bawlung thiam tampi nih , Van Dijk pei pek ding a si cu Champion league le UEFA Super Cup tiin Champion pahnih alak lio ah LALIGA lawng a la mi Messi cu Sui Bawlung an pek hi a dik bak lo tiah ceih a si.\nCun Ronaldo zong Champion pathum a co ko tung Messi tham cu Laliga lawnglawng siko tiah soisel a si. Messi fans Laimi nih an duh bak lo caah Ronaldo cu Ek in an cheh nak.\nA sinain el awk a tha lo mi pakhat cu 2018 lio Ronaldo record le 2019 ah Messi record hi a si. 2018 lio Ronaldo record kha Sui Bawlung a co kho lo ti a si nain 2019,Tukum Messi record chinchin cu Sui bawlung a co awk pei a rak si tak lo ko hi ta tiah ruah a phu ngaingai.\n2018 lio Ronaldo record: Games 55 aa celh i Goals 54 a Goals. Cun Chamipon league ah Goals 15 a khumh i Wolrd Cup ah Goals 4 a khumh. Cun Champion league ah Champion, CLUB Worldcup ah Champion le SUPER CUP le SUPER COPA ah Champion bak a rak si nain Sui Bawlung an rak pek lo.\nAsinain tukum Messi record rak zoh ve: Games 58 aa celh i Goals 54 lawng a khumh. Cun Champion league ah Goals 12 lawng akhumh i Copa America ah Goal khat lawng a khumh. Cun tukum Messi nih alak mi cu Laliga le Super Copa lawng a si.\nKhah ,Carel tu nih nan ruahnak chim cio cang ko uh, Nikum i Ronaldo record le Tukum Messi record hi a ho dah a thiam deuh timi cu nan mah tein chim cio ko cang uh.


Kan Lai Patthawng Rung Lian Ceu Biachim Cu A Ropui Ko – Chin World News Evening\nDecember 30, 2019 Salai Van Sport\nKan Lai Patthawng Rung Lian Ceu Biachim Cu A Ropui Ko: Kan Laimi chungin nihin ni tiangah teitu a ngei rih lomi Lai patthawng Rung Lian Ceu biachim cu uar um pinah a biafang hmanmi hrim a pasal taktak. Kan lai patthawng dang pawl zong nih Rung Lian Ceu hi an dirawnh ngamte hnga maw?\nTutan ah laipa tthawng le atu tiangah voikhat hmanh tei khawh rih lomi Rung Lian Ceu nih a timi cu, 2019 hi dih zok cang seh. 2020 cun paih bual chungah kan Lai pathawng pawl hi i cil hna uh si #Laipaih,“tiah ralttha taktak in a chim tthan cang.\nKan Lai patthawng hna chungin Rung Lian Ceu a dirawnh ngam ding hna cu, Uk Ling Thang, Sang Hlei Thang le Denmark patthawng Tha Cung Lian hna hi an sinain anmah pathum zong hi a tei cang mi hna an si tikah ho nih dah Rung Lian Ceu hi a tlaih ngam kun lai?\nRelchih: Myanmar Idol Nawlngeitu Nih Mipi Sinah Thanhnak An Tuah Cang. Myanmar Idol Season 4 zuamnak cu December ni 28 a donghnak bik Grand Final cu tuah si i, Chin Nungak Esther Dawt Chin Sung nih 2019 Myanmar Ido Season 4 Winner cu a hmuh. Benjamin Sum le Aye Mya Phyu tu cu Runner Up an si i, cu tin cun Myanmar Idol cu tluang tein an dih.


Breaking News: Hakha Si-inn Quarter Pawng Thingkung Ah Hri In Aa Awk Mi Cu Theih A Si Cang – The Cherry Par\nBreaking News: Hakha Si-inn Quarter Pawng Thingkung Ah Hri In Aa Awk Mi Cu Theih A Si Cang\nDecember 15, 2020 Cherry News\nBreaking news: Hakha, Keitheibo sang sii-inn quarter pawng thingkung ah hri in a awkmi cu hngalhmi a si cang. An hmuh ning kong he pehtlai in,”Ngakchia nih cep an veennak ah an hmuh. Aa awknak hi a ke nih vawlei a tongh. Cun, kawl le lai a si an hngal rih lo” tiah The Hakha Post ah a chim.\nA ke zong thi a chuak i atu hi Palek le rian ngeitu hna nih zohfelnak tuah lio a si. Cun, Palek pakhat nih, “Aruak zohfelnak kan tuah tik ah a kehlei baan ah sii chunhnak hma a um. Sii-inn ah dam lonak in a ummi zong a si kho” tiah a chimchap.\nA cunglei thawngpang kongkau thil sining cu thawng fiang tein theih a si than cang. Hakha sii-inn quarter pawng thingkung ah hri in aa awk mi cu Hakha khuasa, Thantlang peng Hmawngtlang khuami Pu Sang Tha Lian (Kum 32) a si tiah theih a si. A rauh hlan ah thawngpang tling kan rak tial than te lai. Credit: The Hakha Post\nThantlang Le Hakha Kar Motor A Lehnak Kong, A Thi Mi Le A Hliamhma Mi A Hnu Bik Update Thar. Thantlang – Hakha motor lam ah Chin Taung Tan Bus a cangsual, minung pahnih thi. Thantlang, Pu Thang Hrim sia zuatnak pawng ah Hakha-Thantlang caantling a kal mi Chin Taung Tan khualtlawng phur motor 7:30AM tluk ah cangsualnak a chuak. Thantlang khuami pakhat nih, “Zeitindah a cangsual ning a si ti cu kan thei kho ve rih lo. Minung pahnih a hmun ah an nunnak a liam. Motor khal pa hi a phei a kiak i, ruahchannak cu a um tuk lo,” tiah The Hakha Post ah a chim. Thantlang le Hakha motor a lehnak khondennak hmun ah a thi colhmi minung (2) cu Thantlang No.3 a ummi Chintaungtan gate ah arak tuan balmi Siang Tin Thluai (Kum 38) le Thantlang No.1 um Tahtlang khuami Pi Sung Hnem (Kum 64) an si, thawngpang theih a si.\nCun, Hliamhma fak ngaiin a tuarmi minung (9) an si hna. Cu hna cu 1. Mang Hniang, Thantlang, 2.Run Ceu Thang (Mawtaw Mong), Thantlang, 3. Pi Mery Than,Thantlang um Lungrang khuami, 4.Pi Tial Sui,Thantlang um Aibur khuami, 5. Mai Tha Cuai Sung,Thantlang um Aibur khuami, 6. Sayakyi Dar Luai, Thantlang um Aibur khuami, 7. Nu Angrly, Thantlang um, 8. Pi Bu Sung (Tisen khuami), 9. Bawi Hnem Sung (Tisen) hna an si. A zual deuh timi Mang Hniang, Run Ceu Thang le Merry Than hi Hakha siizung kuat an si. Nu Angrly (kum 7) hi a chung le Hakha an um caah Hakha kuat ve a si i Thantlang ah Pi Tial Sui, Sayakyi Dar Luai, Mai Tha Cuai Sung, Pi Bu Sung le Bawi Hnem Sung hi Thantlang siizung ah an thlop cuahmah lio hna a si. Accident lai zing Chintaungtan Bus aa citmi an zapi minung (11) an si i Spare pakhat lawng a himmi a si, minung (2) an thi, hliamhma minung (9) nih an tuar tiah kan theih. Christmas le Kumthar lai ah hi bantuk thawngchia theih cu a nuam lo taktak, kal takmi hna chungkhar Bawipa tu nih hnem hram ko hna seh. Hliamhma a tuarmi hna zong a rau hlan ah damnak tlamtling hmuh hram ko hna seh.\nHi thawngpang zong relchap khawh a si, President Trump Ca An Kuat. Tawite long katial lai caah palhnak pehtawnh, le cafang a dang kho caah reltu nana dihlak cungah kan nawl hmasa hna. RC khrihfa a simi nih Trump cu ca an kuat. Na kut cungah cantawite long bia khiahnak a um cang. USA mino hna le mipi hrawh dingah le USA hmailei a thawnnak hrawhdingah khuakhangtu hna sinin nanngmah long nih an kan khamh khawh.\nMipa zalennak covo lamhchih kan si cang. Cu caah nangmah nih kan khamh ko. Na kutcung a ummi thazang kha hmang ko cang. Na kut cungah caan tawite long caan a um cang caah hmanglaw kan khamh ko cang an ti. Mipi nih kan ni dirkamh nahmaiah kan kal lai an ti. USA mipi cu an lau tuk cang. Mipi na hmaiah kan dir lai, kan ni dirpi lai tihhlah, na power cu hmang ko tiah ca an kuat. Ralkap hlun pawl le dirpi tu tampi zong nih hmangko an ti ve cang.\n← Hitler Nih German Le Vawleipi A HLoh Bantuk In Trump Nih US Ram Hi A Nonnawk Cikcek Lai\nTrump Caah Laipa A Dongh Kho Rih Lo, Ka Hna A Ngam Kho Tuk Rih →


Thimfung Thla Kho Tu Nih Thimfung Thlak Hlan Ah Zeidah Theih A Herh Zei Dah Ruatcia A Herh? (Part-1) - THE CHINLAND POST\nThimfung Thla Kho Tu Nih Thimfung Thlak Hlan Ah Zeidah Theih A Herh Zei Dah Ruatcia A Herh? (Part-1)\nSalai Bawi Lian Sang| TCP-Kalay| Thimfung Thla Kho Tu Nih Thimfung Thlak Hlan Ah Zeidah Theih A Herh Zei Dah Ruatcia A Herh? (Part-1)\nThimnak konglam a suallam cu kan umnak peng aiawh tu palai thim kha a si ko.\nMyanmar thimnak upadi ah Pyithaungsuh hluttaw, Amyotha hluttaw, Ramthen/Ramkulh hluttaw tiin hluttaw candidate minung (3) thim a si.\nMe zung pakhat ah Pyituhluttaw, Amyothahluttaw, le Ramthen/Ramkulh tiin MP candidate (3) thim a si lai. Tlangcungmi minister a umnak ah hen cun MP candidate (4), tiang maw thimfung thlanak a um lai.\nMah bantuk hmunhma ah a ummi nih party kip aa zuam dingmmi MP candidate hna zeitin dah kan thim hna lai ti theih hma sa a hau.\n2012 kum hluttaw he pehtlaimi upadi ah – hluttaw palai cu thimnak aa zuam dingmi peng ai awh tu an si bantuk in an zuamnak peng mipi nih upa hmai zah mi le a zuamnak peng thanchonak planning (chunmang angei tu) peng chung uknak, Sipuazi caah mipi ruatning le hmuhning a tuan tik ah peng uk tu hna he ceihhmai kho tu a si lai tiah upadi ah a um.\nCucaah mah nih thimding mi palai hi khua le ram nih upat mi, cozah zung, khua nu khua pa nih pochan mi a si lai. Rian a tuanmi, rian a tuantik ah qualify mi a si bantuk in mipi nih upat mi a si herh.\nHluttaw palai nih zei dah a tuan lai?\nPakhatnak rampi huap,ramthen/ramkulh dirhmun ah party policy ning in zulh le tuan ding a si lai. Thiamnak teitu palai nih cun party policy a tha chimchim nak ding le mipi lungthin he aa tlakmi ruatnak pe kho tu, a bawmchan kho tu si ding in a zuam peng a hau.\nCun, Palai a tlingnak hmun mipi chit/thatnak le thanchonnak caah a bawmchan kho tu si a herh. Party lutlai hna nih peng/khua/sang kip ah zei dah a cang ti/harnak an tonmi an thei dih lai lo caah MP a tlingnak peng le khua mipi caah tuanvo ka ngei ti a theih peng ding a si hau. Party lutlai morhphurh ding a si lai lo.\nPeng nih thimding mi Palai pedan tahfung\nNihin a tuancuahmah mi hluttaw Palai nih a luan cia kum(5) chung ah an tlingnak peng le khua caah zei thathnemnak atuah. Kum(5) chung ah mipi he voi zeizatdah ton bia ruahnak a ngei. Mipi au-aw zeitluk in a tuan. Kum(5) chung ah hluttaw ah a tlingnak peng nih a herh pau mi biahalnak voi zeizah a chim rel. Rampi thanchonnak ah voi zeizah a chim rel.\nNihin MP a tuan lio mi le a tu aa zuam ding mi palai hna nih a umnak peng thanchonnak le mipi caah thathnemnak caah hruaining policy a ngeihmi bia halnak ngeih bak ding. Fiang te in a chim kho maw?\nA hlun cia kum (5) ah zei hmanh a tuah kho lo, a ra ding kum(5) can zong ah zei ka tuah lai tiah fiang te in a chim rel kho lo ah cun a party caah ruatnak tha zong a pe kho hlei lai lo I khua le ram caah zei hmanh a tuan kho lai lo ti kha theih cia a herh.\nParty dawt ruang ah zeihmah santlainak a ngei lo mi thlakhat ah kyat sing(10) pek in thim a si sual ah cun ram tang ka sungh a si hlei ah peng le khua thanchona a don kham tu a si lai i mipi nih thimfung tlak tik ah mizei dah ka vote(thim) lai ti hi ruat hrim hrim a herh.\nPrevious Kan Doh Ding Si, Kan Ral An Si\nNext 2020 Thimkum Le 2021 Rian Ithlen Caan le I Hruaining


US Tilian Harnak Minung Tampi Nih An Ton Cuahmah Lioah Soisel A Tong Ngaimi Pastor Pa – Chin Modern News\nPastor Joel Osteen cu tilian harnak a zualhmat cemnak Houston khuapi Lakewood Church Pastor a si. Zarh khat chung lawngah a thawngtha chimmi zohtu hna hi minung million 7 leng an si tawn.\nLakewood Khrihfabu cu minung 17,000 thutnak a tlummi biakinn ngan a si caah chawva lei zong in a rum taktakmi Khrihfabu an si.\nA si nain, mah bantuk US ram Taxes peng Houston khuapi ah Tilian le ruah fak nih a den cuahmah hna lio i nunnak caah vansangau le awlokchong in dornak hmun le inn an kawl lio caan ah Pastor Joel Osteen nihcun a biakinn Lakewood Church cu a khar diam ai.\nHouston khuapi chung um sianginn, biakinn pawl hna le zatlangbu inn pawl hna cu hartongmi dornak caah tiin kutka an on piak dih hna nain Lake Church cu Pastor Joel Osteen nih tilian ti a lut sual lai phan ah a khar tiin social media kip in an soisel.\nTilian le ruah nihcun Taxes peng um minung 300,000 leng harnak a pek hna. Mah chungah hin minung 30,000 hrawng cu lakhruak dornak hmun ah an chiah khawh hna. A si nain, Cawnni khat ni zaan tiang zongah minung a thongthong hna nih chanhchuahnak cu an hnga rih ko tiah an langhter.\nLakewood Church pastor Joel Osteen le a nupi nihcun Houston khuapi harnak tongmi vialte nan caah fak piin thla kan rak in campiak hna, kan khuapi a rawhnak le aa suaksamnak hmanthlak kan zoh tikah kan lung a tha hrim lo….tbk in Tweeter ah an langhter len nain harnak a tongmi pawl dornak caah kutka an on lo caah minung tampi hna nih social media in an soiselnak hna cu an langhter hi a si.


Ramchung Raltuknak Ngan Um Lai – Chinmi dihlak ralrin le timhlamh a hau cang. – Hakha Cherry\n1) Pa paoh nih meithal hman training tuah ding\n2) Nu paoh nih mah vennak (self-defense) training tuah ding (civil war um ahcun, KR nih tlaihhrem zong um kho)\n3) Nu, tar le hngakchia caah zamnak le himnak hmunhma ding tirawl he timhlamh hau\nCDM-Denamrk tawlrelnak in Dr. Sasa he biaruahnak tuahmi zoom May 23, 2021 ah kai tel kho ve. CDM le NUG lungdong lo le ngol loin a kal hau ti si ko. CDM le NUG cawlcanghnak in Kawl Ralkap (KR) tapung uknak hrawh khawh si locun, PDF silole FA tawlrelpinak in ramchung raltuknak (great civil war) ngan tukmi um te lai tihi si.\nKan dirhmun zoh tikah, thisen luang i, nunnak liam cuahmahmi an um. Khua an kaang, bom an puak, meithal thawng an thang. Nain, KR nih uknak thlah an tim lo. CDM, NUG le PDF nih KR dohdal ngol an tim ve lo. A fiangmi cu a van um dingmi “ramchung raltuknak ngan” hi a tuan le tlai lawnglawng si cang. Tu kum chungah um hrimhrim lai. Ramchung raltuknak ngan a van um taktak tikah, Chinram vengtu ding cu CNA le CDF an si te lai. Cucaah, peng kip in CDF hi CNF tawlrelnak in um a hau cang.\nChinram ah minung tam tuk thisen luannak le thihnak chungin kan luat khawhnak caah, hlankan in tuah dingmi cu:\n1) Dalan vialte tlaih dih i, CNF camp ah umter ding (dalan tuahnak in, Camp ah training tuahmi rawl chuanpiaknak, ti thanpiakank le thing zalhpiaknak cincik he an tuah lai i, kan miphun le ram caah a ttha deuh lehlam ko lai)\n2) SAC vialte tlaih dih i, CNF camp ah umter ding (an rian cu 1nk bantuk si ve ko lai)\n3) Rian le dirhmun sang i, CDM tuah lomi vialte tlaih dih ding (an rian cu 1nk bantuk si ve ko lai)\n4) Chin miphun tthennak tuahmi paoh tlaih dih i, CNF camp ah umter ding (an rian cu 1nk bang si lai)\n5) Firkhu media vialte tlaih dih i, CNF camp ah media kong cawnter pah hna in, camp training tuahmi bel-kheng ttawlpiak, thil sukpiak le ihphah fimpiak tbk an tuah khawhmi tete cincik he tuahter ding. A bik in zapi funtomnak rawk seh tiah CNF dohdalnak le chiatnak a ttialmi le chimmi pawl hi tlaih ding.\n6) CNF nih computer thiamsang hmang in firkhu le chiahru (tangka lawnglawng ruatmi) media ngiatter ding. Cun, KR cawlcanghnak ngiatter ding in “ramchung raltuknak ngan” um hlanah timlamh hau.\nDalan (pumpak, SAC, non-CDM) le media ruangah kan miphun hi ai tthentthek dih kho. Cun, anmah pawl ruangah minung nunnak tam tuk an liam kho. Hmunkhat ah kan umtti zokzok a hau – minung tam tuk kan thih lonak caah. Cucaah, ramchung raltuknak hi a chuak ding si ko cang caah, dalan, media chiahru le fake news paoh fimhlawm hmasa an hau. An ka phih, an cafung khiah le an rian dinhter zokzok an hau. Cun, tangka le dirhmun lawnglawng a duhmi ruangah midang nunnak tampi a liam kho i, kan ram le miphun KR sal ah a um thai kho. CNF le CDF nih van tawlrel zokzok an hau cang – a thongza in harnak ton lo le minung tam tuk thih lo, kan duh ahcun, van langhtermi hna hi fimhlawm hmasa an hau.\nNote: Camp ah cincik he umtermi paoh cu, Federal Democracy kan van sersiam in biaceihzung ah chuahpi an si te lai.Credit,-Van Nun Lian


Coronavirus kongah Myanmar ralkap bawi Chief Senior General Min Aung Hlaing le a hawikom thil tuah nih kawlram a hnihn bak ko\nMyanmar ram hi China he innpachakthlang ah um mi kan si, atu tiang Myanmar ram dirhmun zoh ah cun ramdang bantuk in a si lo, Coronavirus in a damlo mi an tlawm ngai. Myanmar ram chungah coronavius in a damlo mi cu minung 22 lawng an si i, minung pa 3 an thi cang. Myanmar cozah nih mah zawtnak dohnak ding caah fakpi in rian a ttuan lio a si. Counsellor Aung Sann Suu Kyi zong nih myanmar mipi caah thil tha tuah ding mi a phuan cang.\nMyanmar ralkap bawi Myanmar Commander in chief Senior General Min Aung Hlaing le a rian ttuanti hawikam nih mah coronavirus dohnak caah Kyat 2.245 billion (USD 1.6 million) an pek. Mah tangka hi Senior General Min Aung Hlain thlakhat lakha le Senior Officer dang lakha an pek mi a si. Cun ralkap dang nihkhat lakha zong a telh chi. Mah tangka an pek mi pawl hna hi Covid dohnak caah hmang ding in ti a si lai. Myanmar ralkap nih an chim ning ah cun Yangoon ah hlaing hmun ah mi 1000 quarantine khawhnak Transit Center pakhat le Naypitaw ah mi 1500 zohkhen khawhnak caah hmang a si ve lai. Atu hi Myanmar ah case 22 an um mi, Zahan ah Pago region lei ah mipakhat cu a thi. – Irrawaddy- The Tahan post\nCoronavirus ruangah Vawlei cung ramkip nih India an zoh cang; USA caah thawngtha pakhat……..Coronavirus ruangah vawlei kan buai ning le mithi an tam ning le damlo an tam ning cu thei ngam a si ti lo, ni fatin a karh thluamah i, atu tiang mah C-19 sii hi an serh khawh lo caah vawlei chung hi zeitluk in dah mah muinak khur ah kan lut lai ti hi theikhawh a si lo. Atutiang mah sii an hmuh lo caah mah coronavirus zohkhennak caah sii tha bik cu Malaria Hydroxychloroquine sii hi a si\nVawlei cung ram 30 nih mah sii cawkterh ding in India cu zaangfah an hal thluamah cang. Zeirungah mah bantuk in India cu an hal tiah bia halnak kan ngei kho men. Mah sii Hydroxychloroquine hi 70% cu India ram ah serh a si. India ram nih mah sii Hydroxychloroquine hi kumkhat ah mum 24 million a herh ve i, mah sii ‘Malaria Hydroxychloroquine’ hi ramdang zong nih Coronavirus zawtmi zohkhennak caah an herh tuk caah India cu zaangfah an hal thluamah ko. India ram hi Malaria in a zawtmi an tam caah Malaria damlo zohkhennak caah tampi a serh tawn. Ramdangah nih ma Malaria zawtnak hi an buaipi ti lo, a ruang cu Malaria in a damlo mi an tlawmtuk cang caah si.\nUSA hi coronavirus chonh mi tambiknak ram a si cang. USA sibawi, mithiam le President Trump lungrethei in an um lio ah thawngpang tha pakhat cu zarte ni zanlei ah US President nih India MP. Modi cu phone in a chawn. paracetamol le hydroxychloroquine hi coronavirus damlomi zohkhennak caah sii thabik a si. Mah kongah Modi cu a chawn. President Trump nih modi a chawn hlan ah mah sii paracetamol le hydroxychloroquine hi ramdangah kuat lo ding in India nih nawl a chuak\nNatein USA nih mah paracetamol le hydroxychloroquine hi damlo mi zohkhennak caah an herh tuk caah PM. Modi a chawnnak ruang a si. Tu ni zanlei tiang khan India nih zeihman mah kawngah thawngthannak a tuah lo. President Trump nih India sin ah ka hal mi a ka cohlan piak lo ah cun a cun ah zeimaw ka tuah lai tiah a chim hnu tlawmpal ah India in USA h mah paracetamol le hydroxychloroquine kuat ding in biachanak a tuah. Source : Business Today\nRalrin tak aherh cang:Covid-19 hi daithlang bak lo ding (or) Spainish Flu tuanbia nih tampi akan cawnpiak…… COVID-19 nih vawleicung minung cu thinphang in akan um ter dih ko.Hi bantuk rai chia hi kum 100 tlin caan poh ah hmuh lengmang mi asi tin record ah hmuh asi . A luancia kum 100 hrawng ah COVID-19 bantuk zawtnak simi Spainish Flu timi arak chuak . A thi mi hi taan 50 in 100 karlak an rak si . Spainish FLu timi cu 1918 kum tiang kum 2 chung arak um mi asi. Vawlei ralpi pakhatnak adih lai ah Spain ram ah arak can gmi vawleicung hmunkip arak i chawnh mi zawtnak asi .\nSpainish Flu timi cu tauhkuai bantuk asi i thawchuahnak lam in chawnh mi asi. Zawtnak ngei mi nih khuh,hatthio tikah aholh tikah apawngkam cu arak chawnh hna . Cucaah record ning ah vawleicung taan 500 leng an rak i chawnh tin theih asi . Spainish FLu cu ral tuk lio asi caah khuachung cu Lock Down an rak chia lo . Isolation an rak tuah lo . Hi zawtnak in kum 20 in 40 karlak hi azaw tambik an rak si .nazi 24 chung ah an rak thi . Tihnung tukmi virus arak si .\nTuanbia nih akan chimh mi zawtnak ah COVID-19 zong hi thli in i chawnh si lo caah arel , atu bantuk social media athawn tuk caah vawleicung ah zeidah acang timi theih khawh colh asi . Cucaah kan caah hriamnam tha ngai asi .\nChim duhmi cu Spainish Flu hi kan caah cawnpiak tha ngai asi . Daithlang ding asi hrim lo . Daithlang ahcun Spainish Flu bantukin tih nung tukmi mi asi . Kanmah pakhat lawng ing asi lai lo .Kan chungkhar ,hawikom,Pawngkam caah tihnung tukmi asi . Cucaah kut tawl in inn ah tha tein um hi asi\nBe the first to comment on "Coronavirus kongah Myanmar ralkap bawi Chief Senior General Min Aung Hlaing le a hawikom thil tuah nih kawlram a hnihn bak ko"


Chinram Sernak Ah Business Tuah/Tlai Mi An Biapi Tuk. Zoh Fel Peng An Hau – Lai Lungrawn Post\nChinram Sernak Ah Business Tuah/Tlai Mi An Biapi Tuk. Zoh Fel Peng An Hau\nAugust 16, 2020 admin Thawngpang\nMipi Le Civil Society Lei Kam In Kan Tuah Khawh mi Thil Hna Cu: 1. Khawi ka ram paoh ah eihmuarnak a tam biknak cu business tuahnak hmun hi a si. Ahlei bik in Cozah sin in a ra mi tender pawl ah khin eihmuarnak cu a tam bik. Mah hi mipi le Civil Society nih mit thep loin zoh peng a hau mi an si.\n2. Tender ning in 100% chungah 65% silo 70% tiang budget an hmanh maw hmang lo tbk khi lam tampi in kher hlai an hau. Felfai tein rian tuan lo mi thei cang ka in Chin State Hlutttaw MPs hna le kan i neihniam bik mi MPs hna sin ah thil a cang mi kha zoh sawh loin chim rel colh ding.\n3. Mah hnu ah tuanvo lak a um lo ahcun khua nu/pa sin le Naypyitaw tiang kal ter ding in khuakhan lairelnak tuah ding. Hakha hrambunh in media rian a tuan mi hna sin zongah eihmuarnak kong le an riantuan ning a that lo ning hi langh ter ding. (Mah zawn ah hin Hakha hrambunh media pawl san an tleihlonak a langh biknak cu a si)\n4. Mipi le Civil Society groups pawl nih engineering design an suainak tiang tha tein hlethlai ding le zei tluk in dah an budget tlak ning in thil an tuah/ser ti hlathlai ding. Tender (100%) an hmuh mi chung in 30% lawng hman an timh khi cu eihmuarnak a sang tuk cang mi lungthin a si.\n5. Chin State Cozah kha private companies pawl nih an riantuan mi kha an awt hlan ah an riantuan nak hmunhma he ai peihtlai mi khua lei mipi hna sin ah theihternak le an riantuan ning kha tuah ter ding (community consultation) kha chim rel peng ding. Tch, Thantlang in Khuafo lam cawh ding ahcun Thantlang le Khuafo ah mipi tonnak kha tuah ding. Mah pawl hi private companies pawl i an rian pakhat a si ti kha Chin State Hluttaw ah phung ser ter ding in mipi he Civil Society phu pawl he chimrel peng ding.\n6. Mipi zong nih miphun le ram dawtnak um tung loin hawi nih an tuah cio le tuah ve ding a si ko ti mi lunthin men in private companies zong an dir nak hnga lo chimrelnak (awareness) tampi tuah ding.\n7. Chinram sernak dingah Tender a tla mi paoh cu Chin miphun ruangah a si caah private companies pawl hna khi ram ser dingah miphun caah rian tuan mi nan si ti mi lungthin an neih khawh nak hnga tampi\n8. Business tuah ahcun a miak cu um phung a si. Asinain, tuchun Hakha-Thantlang riantuan ning cang zok tikah ning le cang loin rian tuan mi hi kan tam deuh lai tiah zumh a si. Cozah nih fak deuh in zohfel lo ahcun mah duh paoh in rian tuan ding kan tam ti kha hmuh dih a si.\n9. Mipi hrimhrim nih dinnak hi fak piin kan au i kan tanh a hau. Ni hin ni ahcun Khrihfa ram kan i ti nain a miak lawng a zoh mi miphun ah kan i chuah cuahmah cang. Zei tluk in dah lung a rawh!\n10. Ni hin ni Chinram hi Myanmar ram pumpi ah eihmuarnak a sangbik mi State kan si khi– kan MPs le business a tuah mi thawng lawng in a si lo. Mipi lungthin le nun hrim ah eihmuarnak hi a duh bak in kan duh caah le kan mah miaknak ca cun zei paoh tuah le pek kan ngam mi chung in a chuak mi theipar an si ve ti khi kan cohlan awk a si.\nDemocracy ihruainak i a thawtnam tampi lak ah asangbik mi pakhat cu rian tuah/tuan mi cungah tuanvo laknak (accountability) hi a si. Accountability ti mi cu felfai tein rian ka tuan lai. Ka tawlrel lai. Mah ti ka tawlrel lo ahcun phung ning tein tuanvo ka lak ti khi a sawh duh mi a si. Cuccah, tuanvo a lak ngam mi society pakhat sernak ding ah MPs le Ministers hna lawng tuanvo an ngei lo i MPs le Ministers pawl nunzia a remh kho tu le a thla kho tu mipi hrim nih kan tuah/tuan ding mi tuanvo zong theih chih buin 2020 leng cu panh hna uh sih law. Credit: Sang Hre\nVice President Pu Henry Van Thio nih Thantlang Khua caah A kan phurh mi Thawngpang tha.


A Mak Kho Taktak Si! Joe Biden Caah Ruahchannak A Um Ti Lo Ti Bak Si Cang! – Chin 11 News\nA Mak Kho Taktak Si! Joe Biden Caah Ruahchannak A Um Ti Lo Ti Bak Si Cang!\nJoe Biden Caah Ruahchannak A Umtilo: Kan chunmang cu nikhat hnu nikhat kan neih chinchin . Trump dirkamhtu nih ca kan tial i, news kan post ah hin D a tanhmi caah cun zohnuamlo le theih rel nuamlo ah an cang thio. Kan tialmi dihlak hi kanmah tawmchawmmi a si lo. USA ah news tialtu chimtu hi an tampi tihi kan theihawk ah atha. CNN le Fox tibantuk news a ngandeuh pawl hi lih in Joe Biden a tanhmi tak cu an si hna.\nThawngpang tawi ka vun tial than lai. Gen. Flynn Calls Trump to Declare MARTIAL LAW to Overturn Election! tiah ati . TheFinanceHub Hihi Democratic party caah cun theih a nuam lobikmi a si lai ka zumh. An thinlung hi khawihdih a timh hnalai ka ruah fawn. Cu lawng si loin Trump Fcaebook le Twitter ah an tialmi hi a tamtuk cang.\nNa kutchungah caan tawite long a um cangmi kha hmang cang ko💪, an ti hi a tlawmte hrimhrim ti lo. Cu lioah atu cu Joe Biden fapa cu a sining hlathlai than dingin an ti fawn rih. Nihin katialmi chungah , China , Rusia le Iran nih tutan election cu an itel ve ti a si rih fawn. January thlaah thawng zapi sinah kan thanh te lai rih.\nDemocratic caah cun an hnuhmai ivenawk thatdawh in aum ti lo. Theitawk tete kanlakmi cungah a duhmi nih relve te u. TheFinanceHub, NTD, Righside , ONA sinah lakmi an si. Ka catialmi lak na duhah cun ka halta te cafang ka remh lengmang caah, catlang ka remh than tawn palhnak. Remhthan ding in ka tarmi mi zapi sinah na tar sual a si ah cun atha lo. Catialtu: Joseph Thawng Z Ting


Ralbawi Fanu Cu Ralkap Pawl Nih An Kah That - News and Media\nRalbawi Fanu Cu Ralkap Pawl Nih An Kah That. Amah hi lampi ah an thah tiah thei a si. SAC ralhrang Ralbawi (Colonel) pakhat Ko Ko timi i fanu cu an mah ralhrang lila nih an theih palh ruang ah an kah that tiah theih a si. Ralbawi fanu Lamin Sandar timi nute hi Night Club ah a va kal i zanṭim hnupi ah motor in a tin. Cu caah lampi i khuapi lampi\nkilvengtu ralhrang pawl nih an rak derter i a derter duh lo ruangah meithal in an kap i a thi, tiah amah he a nai cemmi a hawi nih Facebook ah a tarlang. Hi a cangmi hi September 18 zan i a si i ralbawi Ko Ko fanu Lamin Sandar cu Night Club in zanṭim i a tlunlei lampi ah kahthah a si. Amah hi Yangon Yankin Covid-19 center ah volunteer in rian a ṭuan lio a si tiah\nPDF lei in an tial. Rel chap – Hakha le Thantlang ca ah lehrul kan cham; Ralhraang pahnih an thi tiah CDF-Mindat nih an thanh. 2021 September 18 ah Council Ralhraang pawl nih Hakha le Thantlang khua chung ah hriamnam a hme he a ngan he, ningcang lo in an kah ca ah sualnak ngei lo khuami an thi, hma an pu.\nRammi hna inn an kaang i sungh zatlaknak tampi an tuar. Cu an tuahsernak ca i lehrul chamnak ah CDF-Mindat nih September 19 ah Mindat khua chung kahdohnak kan tuah i Council ralhraang lei in pahnih an thi, hma faakpi a pu mi an um, tiah an thanh. Crd – THP


Pu Ngun San Aung Kan Chim Mipi Cungah Kahnak Thahnak, Tlaih Khihnak Vialte A Um Ahcun Teirul Chamnak Upadi Kan Ngei! – Chin 11 News\nPu Ngun San Aung Kan Chim Mipi Cungah Kahnak Thahnak, Tlaih Khihnak Vialte A Um Ahcun Teirul Chamnak Upadi Kan Ngei!\nPosted By: chin11news March 2, 2021\nPu Ngun San Aung, Na rian in rak chuak law, CDM ah rak lut tiah ruahnaak kan peek. 1. A cung lei konglam he peh tlaiin nangmah cu kan kawlram uknaak hram hram in a fir le a chutmi ralkap Min Aung Hlai phu nih kan Chin ramkulh uktu ding in cite liah in an in soi lemmi ttuanvo cu na cohlan hna.\n2. Mah hi na cohlaanmi na rian ttuanvo peek ding in na hlan ah minung tampi an soilem hna na in le an nawlpat hna na in 2008 kum kawlram uknaak phunghrampi ning loin hramhram in aanaa a fir mihna le mipi ngeihchiah tangka in cawm chommi ralkap chia hna nih a cawmtu mipi tu kha a thattu le lai a nawngmi thisen a chuah tu ralkap an si ca ah a ho hmanh nih an cohlan duh lomi rian chiakha le ttih a nung tukmi rian a si.\n3. A tu nangmah nih hi rian na van I tlaih hnu in le naa awt hnu in kan Chin mipi cung ah kahnaak thahnaak vialte le tlaih khihnaak a um ah cun nang mah lu cung ah a si dih lai I nangmah kha mawh phortu bik na si lai tiah kan theih ter ti in ruahnaak kan peek.\n4. Hi ban tuk mawh phorhnaak nih a phi a chuah ter ding cu CHIN miphun sinaak in chuah ding le nangmah le na chungkhar naihniam na arsa ei khat vialte zong nih an tuar dih a hau lai. Cu cu kan Chin Act upadi ning in a si. ( tei rul chamnaak upadi kan ngei ).\n5. Mah hi lawng si lo in nangmah le na chungkhar naihniam vialte nan thih tik hmanh ah na innpa, na sahlawh rualchan le na Khrihfabu le na Pastor hmanh nih nan ruak an in vui duh te hna lai lo ti zong kan theih ter.\n6. Cu ca ah mah hi ka ca na hmuh le na rel dih le cangka te in a tu na rian hin rak chuak law CDM ah rak lut ve cang tiah dawtnaak te in ruahnaak ka van in peek. Credit: J. P. Biak Tin Sang ( LL. B )


Salai Lairam Thang:SAC ralhrang hi a sau a nguh ti hna lai lo – Lai Lungrawn Post\nSAC ralhrang minung 40 bak PDF nih an hlawm than hna. SAC ralhrang hi caan sau an nguh ti lai lo.Salai Lairam Thang nih a tial mi he pehtlai in SAC ralhrang hi caan sau an cawlcang kho tila lo a ruang cu mipi zong nih tamtuk an thah hna hlei ah KIA zong nih tamtuk an thah fawn hna,Mah hlei ah Coronavirus nih SAC ralhrang pawl cu biatak in a den cang hna caah sau an cawlhcang kho tila lo,Mipi kan ngeichia hrimhrim hlah seh teinak cu kan hmuh hrimhrim ko lai.\nHakha mipi sin ah bawmnak kong he pehtlai in a biapi tuk mi thawngthanh nak